title: Kemiallinen kaasufaasipinnoitus

text: Plasmapohjaisessa kemiallisessa kaasufaasipinnoituksessa CVD-reaktio aktivoidaan plasman avulla. Menetelmä tunnetaan myös nimillä plasmatehostettu kemiallinen kaasufaasipinnoitus (plasma-enhanced CVD, PECVD) ja plasma-avustettu kemiallinen kaasufaasipinnoitus (plasma-assisted CVD, PACVD). Kerrostusnopeus on tällä menetelmällä pienempi kuin perinteisen termisen kemiallisen kaasufaasipinnoituksen tapauksessa. Menetelmän voidaan sanoa olevan jossain fysikaalisen ja kemiallisen kaasufaasipinnoituksen välimaastossa, sillä se muistuttaa fysikaalista kaasufaasipinnoitusta kemiallisessa ympäristössä.


title: Kemiallinen kaasufaasipinnoitus

text: Plasmapohjainen CVD kehitettiin 1960-luvulla puolijohdesovelluksia varten, eritoten piinitridin kerrostusmenetelmäksi. Nykyään menetelmä on käytössä yhtä laajasti termisen kemiallisen kaasufaasipinnoituksen kanssa. Menetelmän perustana on kaasun ionisoiminen: kun kaksiatominen kaasu, esimerkiksi vety, lämmitetään tiettyä lämpötilaa korkeammaksi, se ionisoituu. Tällöin suurin osa kaasun atomeista menettää elektroninsa ja muodostuu plasmaa, joka koostuu elektroneista, positiivisista ioneista ja vähissä määrin ionisoimattomeista atomeista. Kaasun ionisoiminen vaatii tosin erittäin paljon lämpöenergiaa; yli 5 000 K:n lämpötiloja. Tavalliset polttoliekit eivät yllä kuin noin 3 700 K:n lämpötiloihin, eivätkä näin ollen onnistu ionisoimaan kuin noin 10 % esimerkiksi vedystä. Käytännöllisempi tapa ionisoida kaasuja on käyttää sähköenergiaa pientaajuuksisten sähköpurkausten muodossa – tällä tavalla voidaan saavuttaa täydellinen ionisoituminen.


title: Kemiallinen kaasufaasipinnoitus

text: Kemiallisessa kaasufaasipinnoituksessa käytetään kahta eri plasmatyyppiä: hohtopurkaus- ja valokaariplasmaa. Hohtopurkausplasmaa muodostuu suurtaajuuksisessa sähkökentässä suhteellisen matalassa paineessa olevassa kaasussa. Tätä plasmaa voi tuottaa myös käyttämällä sähkösyklotroniresonanssia. Resonanssi muodostuu, kun vaihtosähkökentän taajuus sovitetaan elektronien ominaistaajuuteen, esimerkiksi 2,45 GHz mikroaallot yhdessä 875 Gaussin magneettikentän kanssa. Sähkösyklotroniresonanssiplasman etuina ovat mahdollisen kasvualustan vahingoittumisen minimointi ja sen käytön sopivuus lämmölle suhteellisen herkille kasvualustoille. Esimerkiksi piidioksidia kerrostettaessa lämpötila voi olla vain 300 °C. Toisaalta sähkösyklotroniresonanssiplasman tuottaminen on vaikeampaa, sillä hallittavana on yhtä aikaa sekä sähkö- että magneettikenttä. Lisäksi vaaditaan pienempi paine, noin 0,01–1 Pa. Käytössä on myös radioaaltoplasmaa, jota tuotetaan taajuudella 13,56 MHz ja sitä käytetään paljon piinitridin ja piidioksidin kerrostamiseen puolijohdesovelluksissa.


title: Kemiallinen kaasufaasipinnoitus

text: Valokaariplasmaa syntyy noin 1 MHz taajuuksilla ja sen lämpötila on kauttaaltaan lähes sama. Paineolosuhteet ovat noin 13 000 – 101 325 Pa (100 Torr – 1 atm). Valokaariplasman tuottaminen vaatii suuren määrän tehoa ja se on äärimmäisen kuumaa, minkä vuoksi sitä käytetään melko vähän kemiallisena kaasufaasipinnoitusmenetelmänä. Poikkeus tähän on timanttikerrostus.


title: Kemiallinen kaasufaasipinnoitus

text: Käyttämällä plasmapohjaista kaasufaasipinnoitusta voidaan pinnoittaa materiaaleja, jotka eivät kestäisi termisen kaasufaasipinnoituksen lämpötiloja (alumiini, orgaaniset polymeerit), tai ne aiheuttaisivat rakenteellisia muutoksia (austeniittinen teräs) tai haitallista diffuusiota (puolijohdelisäaineet, esimerkiksi boori ja fosfori). Esimerkiksi volframikarbidin kerrostus vaatisi termisesti 1 000 °C:n lämpötilan, kun plasmapohjaisesti vaadittava lämpötila on 325–525 °C. Lisäksi lämpölaajenemiskertoimien eroista johtuvat jännitykset vähenevät, kun lämpötila on alhaisempi. Kerrostusnopeudet ovat myös korkeampia, kerrostukset tasasuhtaisempia ja parempilaatuisia amorfisia tai hyvin hienorakeisia monikiteisiä.


title: Kemiallinen kaasufaasipinnoitus

text: Plasmapohjaisen kaasufaasipinnoituksen haittana on se, ettei sillä saada helposti puhdasta kerrostumaa. Kerrostuman sisään jää usein kaasuja, ja yhdisteet ovat harvoin oikeissa suhteissa reagoineita. Tämä vaikuttaa kerrostuman ominaisuuksiin ja tekee siitä haavoittuvaisemman syöpymiselle ja säteilylle. Lisäksi menetelmä saa aikaan puristusjännityksiä alemmilla taajuuksilla, mistä on haittaa metallurgisten sovellusten paksummilla kerroksilla. Hauraat kasvualustat voivat myös vahingoittua plasman käytöstä. Plasmapohjaisessa kaasufaasipinnoituksessa käytettävät laitteistot ovat myös monimutkaisia ja kalliita.


title: Kemiallinen kaasufaasipinnoitus

text: Matala paine tuottaa yleensä paremman laatuisia ja tasapaksuisempia kerrostumia. Tämä johtuu siitä, että korkeammilla paineilla, kuten ilmakehän paineessa, kerrostuminen on diffuusiorajoitteista, kun taas alemmilla paineilla määrittävä tekijä onkin pintareaktio. Matalammilla paineilla ei myöskään yleensä tarvita reagoivien kaasujen liuotusta inertteihin kaasuihin kaasufaasisaostumisen estämiseksi, toisin kuin ilmakehän paineen vallitessa. Toisaalta ilmanpainereaktorit ovat yksinkertaisempia, halvempia ja toimivat nopeammin sekä jatkuvatoimisesti. Lisäksi niiden tuottamien kerrostumien laatu on parantunut huomattavasti, ja esimerkiksi tyydyttäviä oksidikerrostumia on saatu muodostettua.


title: Kemiallinen kaasufaasipinnoitus

text: Puolijohde- ja optoelektronisten materiaalien (esimerkiksi SiGe) kerrostamiseen kehitetään ultrakorkean tyhjiön CVD-reaktioita, jotka tapahtuvat erittäin matalissa paineissa (esimerkiksi noin 0,01 Pa). Näiden reaktoreiden valmistamien materiaalien etuna ovat parempi kerrostumarakenteen hallinta ja epäpuhtauksien väheneminen.


title: Kemiallinen kaasufaasipinnoitus

text: Laserpohjaisessa kaasufaasipinnoituksessa halutun reaktion vaatima energia tuotetaan laserilla eli koherentilla, yhden aallonpituuden suurienergiaisella fotonisäteellä. Laserin aallonpituus on sellainen, etteivät kaasumolekyylit ota siltä vastaan energiaa, tai ottavat sitä vain vähän. CVD-reaktio tapahtuu laserin kuumentaessa kasvualustaa ja reaktio on rajattu vain laserin lämmittämälle alueelle. Laser-CVD käy samoille materiaaleille kuin perinteinen terminen CVD:kin. Käytetyt laserit ovat yleensä joko argon- tai krypton-lasereita, aallonpituudeltaan 476–647 nm. Kokeellisia sovelluksia menetelmälle ovat esimerkiksi sisuksettomien boori- ja piikarbidikuitujen valmistus. Menetelmällä on pyritty valmistamaan korkean suorituskyvyn nanokokoluokan jauheita. Menetelmä on myös vielä koevaiheessa.


title: Kemiallinen kaasufaasipinnoitus

text: Valoon perustuvassa kemiallisessa kaasufaasipinnoituksessa CVD-reaktion aktivoi ultraviolettisäteily. UV-säteilylähteinä käytetään UV-lamppuja tai korkeaenergiaisempia UV-lasereita. Näiden laserien fotonien energia vaihtelee välillä 3,4–6,4 eV (ensimmäinen XeF- ja jälkimmäinen ArF-laser). Kerrostus voi tapahtua lähes huoneenlämpötilassa, sillä lämpöä ei tarvita CVD-reaktion aikaansaamiseksi. Kasvualusta voi myös tätä menetelmää käytettäessä olla niin valoa läpäisemätön, valoa läpäisevä kuin absorboivakin. Menetelmän rajoitus on sen hidas kerrostamisnopeus. Kokeellisesti on menetelmällä kerrostettu muun muassa volframia, alumiinia, eri metallioksideja, piidioksidia ja piinitridiä. Tälläkin menetelmällä on pyritty valmistamaan korkean suorituskyvyn nanokokoluokan jauheita ja se on myös vielä koevaiheessa.


title: Kemiallinen kaasufaasipinnoitus

text: Kemiallinen höyryn imeytyminen on erityinen kemiallisen kaasufaasipinnoituksen laji, jossa kasvualustana on huokoinen rakenne, jonne reagoivat kaasut tunkeutuvat. Rakenne voi olla epäorgaaninen avoin vaahto tai kuituinen matto tai kudos. CVI muistuttaa muuten CVD:ta, mutta sen kinetiikka on erilainen, koska reagoivien aineiden tulee diffundoitua rakenteeseen sisään ja sivutuotteiden sieltä pois. Reaktioiden ja termodynamiikan kannalta kyseessä on pohjimmiltaan sama menetelmä.


title: Kemiallinen kaasufaasipinnoitus

text: CVI:tä käytetään vahvistettujen metalli- tai keraamikomposiittien valmistuksessa ja menetelmä kilpailee tässä suhteessa tavallisten kuumapuristuksen ja isostaattisen kuumapuristuksen kanssa. Näihin menetelmiin nähden CVI:n etu on, että siinä paine ja lämpötila ovat alemmat kuin keraamien sintrauksessa tai metallien sulamisessa, jolloin mahdollinen mekaaninen ja kemiallinen vahinko kasvualustalle on huomattavasti pienempi.


title: Kemiallinen kaasufaasipinnoitus

text: Kemiallisen höyrysuodannan haittana on se, että reagoivat aineet ja reaktiotuotteet kulkevat suhteellisen pitkissä ja kapeissa onkaloissa. Mikäli lämpötila ja näin ollen reaktionopeus on liian suuri, onkalo voi tukkeutua. Tämän estämiseksi lämpötila pidetään sopivan alhaisena, minkä seurauksena reaktio on melko hidas; voi kestää useita viikkoja, ennen kuin rakenne on tiivistynyt. Suljetun huokoisuuden muodostumisen vuoksi rakenteen täydellinen tiivistyminen on lähes mahdotonta.


title: Kemiallinen kaasufaasipinnoitus

text: Kemiallisessa leijupetikaasufaasipinnoituksessa virtaava kaasu pinnoittaa partikkeleita ja antaa niille nesteelle luonteenomaisia ominaisuuksia. Kaasu virtaa tarpeeksi nopeasti, jotta partikkelit pysyvät leijupedillä, mutta tarpeeksi hitaasti, jotta ne eivät lennä pois. Tärkeitä tekijöitä huomioitaviksi ovat tässä menetelmässä pinnoitettavien partikkeleiden tiheys ja koko sekä käytettävien kaasujen nopeus, tiheys ja viskositeetti. Käytetty kaasu on yleensä metaania, heliumia tai muuta ei-reaktiivista kaasua.


title: Kemiallinen kaasufaasipinnoitus

text: Menetelmä kehitettiin 1950-luvun lopussa ydinpolttoainepartikkelien pinnoittamiseksi käytettäväksi korkean lämpötilan kaasujäähdytteisissä reaktoreissa. Pinnoitettava polttoaine oli uraani-toriumkarbidia, joka pinnoitettiin pyrolyyttisellä hiilellä ja piikarbidilla ydinfission tuotteiden hillitsemiseksi. Hiili saadaan propaanin (CH) tai propyleenin (CH) hajoamisesta 1 350 °C:ssa tai metaanin (CH) hajoamisesta 1 800 °C:ssa, piikarbidille käytetään prekursoria metyylitriklorosilaani (CHSiCl). Muita tällä menetelmällä kerrostettuja yhdisteitä ovat zirkoniumkarbidi, hafniumkarbidi ja titaanikarbidi käyttäen reagoivina aineina metallien klorideja sekä jotakin hiilivetyä, esimerkiksi titaanikarbidin tapauksessa aineet ovat TiCl ja propyleeni.


title: Kemiallinen kaasufaasipinnoitus

text: MOCVD eli metallo-orgaaninen kemiallinen kaasufaasipinnoitus on 1960-luvulla kehitetty erityinen kaasufaasipinnoituksen alalaji, jota käytetään paljon etenkin puolijohde- ja optoelektronisissa sovelluksissa. Metallo-orgaanisissa yhdisteissä metalliatomi on sitoutunut yhteen tai useampaan hiileen orgaanisessa hiilivetyryhmässä. Nämä metallit eivät yleensä ole siirtymämetalleja, vaan kuuluvat jaksollisen järjestelmän ryhmiin 2 ja 13–16. Myös piin, fosforin, arseenin, seleenin ja telluurin yhdisteet luetaan perinnesyistä metallo-orgaanisiin yhdisteisiin, vaikka ne eivät metallisia olekaan.


title: Kemiallinen kaasufaasipinnoitus

text: Metallo-orgaanisessa kemiallisessa kaasufaasipinnoituksessa reaktiot tapahtuvat noin 300–800 °C:n lämpötilassa ja painevälillä 130 – 101 325 Pa (1 Torr – 1 atm). Koska menetelmää käytetään hyvin vaativissa puolijohdesovelluksissa, se vaatii hyvin tarkkoja hallintaosia ja –laitteistoja sekä erittäin korkean puhtauden kemiallisia ainesosia. MOCVD on tämän takia kallis niin laitteiston, ainesosien kuin tuotantokustannustenkin osalta ja käytössä lähinnä hyvin korkeaa laatua vaativissa sovelluksissa. Joitain MOCVD-sovelluksia ovat esimerkiksi GaAs/AlGaAs-aurinkokennot, laserit, suurteholedit, GaAs:n depositio piikiekoille sekä HgCdTe-ilmaisimet.


title: Kemiallinen kaasufaasipinnoitus

text: Atomikerroskasvatus on erityinen kemiallisen kaasufaasipinnoituksen alalaji, jolla voidaan valmistaa hyvin ohuita kalvoja. Vanhempaa nimitystä "ALE, Atomic Layer Epitaxy", käytetään nykyään toisessa merkityksessä "Atomic Layer Etching", eli atomikerrosetsaus. "MLD, Molecular Layer Deposition" on muunnelma atomikerroskasvatuksesta, jossa käytetään polymeerisia lähtöaineita. Tyypillisessä ALD-reaktorissa tapahtuvassa prosessissa substraatin pinta aktivoidaan ensimmäisellä kemiallisella reaktiolla, minkä jälkeen toinen lähtöaine päästetään pinnoituskammioon. Aktivoitu pinta reagoi lähtöaineen kanssa muodostaen näin yhden atomi- tai molekyylikerroksen paksuisen kalvon. Näitä kahta vaihetta toistetaan ja näin voidaan muodostaa halutun paksuinen kalvo. Kalvojen paksuus voi siis olla jopa alle nanometrin paksuinen, yhden atomikerroksen ollessa noin 0,1 nm. Pinnoituskerroksen paksuuden tarkan hallinnan lisäksi menetelmän etuna on myös erittäin hyvä pinnanlaatu. Klassinen esimerkki ALCVD:n käytöstä on sinkkisulfidi ZnS-kalvon kasvattaminen. Prekursoreina käytetään sinkkikloridia ZnCl ja divetysulfidia HS. Sinkkikloridi kemisorboidaan substraatin pinnalle, minkä jälkeen divetysulfidi tuodaan kammioon. Lähtöaineet reagoivat keskenään muodostaen yksittäisen kerroksen sinkkisulfidimolekyylejä. Lähtöaineiden valinta on tärkeä osa onnistunutta ALD-prosessia. Yleisessä käytössä ovat muun muassa metallikloridit, metallo-orgaaniset yhdisteet sekä epämetalleista erilaiset yksinkertaiset hydridit, kuten vesi, divetysulfidi, ammoniakki ja vetyfluoridi.


title: Kemiallinen kaasufaasipinnoitus

text: Polypii eli monikiteinen pii on tärkeä tietotekniikassa ja aurinkokennoissa käytetty materiaali. Osakiteinen pii valmistetaan joko trikloorisilaanista (SiHCl) tai silaanista (SiH), riippuen valmistusmenetelmästä. Tunnetuin valmistusmenetelmä on Siemens-prosessi, josta on kaksi eri variaatiota. Vanhalla Siemens-prosessilla saadaan puhtainta monikiteistä piitä, jonka puhtaus voi olla jopa 99,9999999–99,999999999 %, mutta saanto on pieni. Sitä käytetäänkin puhtauden johdosta pääasiassa elektroniikkateollisuudessa. Siemens-prosessin uudempi versio tuottaa vain 99,9999-prosenttisesti puhdasta piitä, mutta se on tarpeeksi puhdasta aurinkokennoihin ja prosessi kuluttaa paljon vähemmän energiaa. Tällä muunnellulla Siemens-prosessilla tuotetaan 80 % kaikesta piistä maailmassa.


title: Kemiallinen kaasufaasipinnoitus

text: Kolmas, vähemmän käytetty valmistusmenetelmä on FBR (fluidized bed reactor), jossa käytetään silaania (SiH) ja sillä saadaan hieman vähemmän puhdasta piitä, jota ei voi käyttää elektroniikassa, mutta se kelpaa myös aurinkokennojen valmistukseen ja on hieman halvempaa kuin Siemens-prosessilla valmistettu materiaali.


title: Kemiallinen kaasufaasipinnoitus

text: Reaktiot edellä mainituissa valmistusmenetelmissä ovat seuraavat :


title: Kemiallinen kaasufaasipinnoitus

text: SiHCl → Si + H + HCl


title: Kemiallinen kaasufaasipinnoitus

text: SiH → Si + 2 H


title: Kemiallinen kaasufaasipinnoitus

text: Perinteisessä Siemens-prosessissa 1 150 °C -asteista trikloorisilaani(SiHCl)kaasua puhalletaan jäähdytettyyn reaktioastiaan, jossa on puhtaasta piistä valmistettuja tankoja, joiden pinnalle uudet piikiteet kasvavat.


title: Kemiallinen kaasufaasipinnoitus

text: Muunnellussa Siemens-prosessissa reaktio suoritetaan LPCVD- eli matalan paineen CVD-systeemissä. Siinä käytetään joko pelkkää silaania (SiH) tai silaania ja 70–80 % typpikaasua sekaisin, lämpötilan ollessa 600 ja 650 °C välillä ja paineen ollessa välillä 25–150 Pa. Tällä saadaan kiteille noin 10–20 nm/min kasvunopeus. Prosessissa voidaan käyttää myös vetysekoitusta, jolla saadaan parempi kasvunopeus, mutta tällöin joudutaan käyttämään paljon korkeampia lämpötiloja (850 – 1 050 °C). Kasvua voidaan säädellä myös “douppaamalla”, käyttämällä kaasuja kuten fosfiini, arsiini tai diboraani. Diboraani lisää kasvunopeutta ja arsiini ja fosfiini laskevat sitä .


title: Kemiallinen kaasufaasipinnoitus

text: Piidioksidia voidaan valmistaa usealla eri valmistusmenetelmällä. Niissä käytetyistä prekursoreista yleisimpiä yhdisteitä ovat silaanin ja hapen sekoitus tai dikloorisilaanin ja dityppioksidin (ilokaasun) sekoitus. Myös pelkkää tetraetyyliortosilikaattikaasua (lyhenne TEOS) voi käyttää tuotteen saamiseksi. Alla reaktiot:


title: Kemiallinen kaasufaasipinnoitus

text: SiH + O → SiO + 2 H


title: Kemiallinen kaasufaasipinnoitus

text: SiClH + 2 NO → SiO + 2 N + 2 HCl


title: Kemiallinen kaasufaasipinnoitus

text: Si(OCH) → SiO + sivutuotteita


title: Kemiallinen kaasufaasipinnoitus

text: Näissä reaktioissa voidaan käyttää LPCVD:tä, mutta silaanin kanssa voidaan käyttää myös APCVD:tä eli standardi-ilmanpaineessa tapahtuvaa CVD:tä. Substraatin terminen stabiilisuus vaikuttaa siihen, mitä prekursoria käytetään; silaania muodostuu lämpötilassa 300–500 °C, dikloorisilaania 900 °C ja TEOSia 650–750 °C. Silaanilla saadaan heikompilaatuista piidioksidia kuin muilla kaasuilla.


title: Kemiallinen kaasufaasipinnoitus

text: Piinitridiä käytetään puolijohdeteollisuudessa, mikropiirien valmistuksessa, ohutkalvotransistoreissa (thin-film transistor eli TFT) ja aurinkokennoissa eristeinä, passivointikerroksena ja hapetus- tai diffuusioesteenä. Piinitridikalvon ominaisuudet, kuten rakenne tai stoikiometria, riippuvat vahvasti lämpötilasta, paineesta ja kaasufaasin rakenteesta.


title: Kemiallinen kaasufaasipinnoitus

text: Piinitridiä valmistetaan yleisesti LPCVD- tai PECVD-metodien avulla. Myös APCVD-menetelmää voidaan käyttää. Lähtöaineina toimivat joko silaani (SiH) ja ammoniakki tai dikloorisilaani (SiClH) ja ammoniakki, riippuen valmistustavasta.


title: Kemiallinen kaasufaasipinnoitus

text: 3 SiH + 4 NH → SiN + 12 H


title: Kemiallinen kaasufaasipinnoitus

text: 3 SiClH + 4 NH → SiN + 6 HCl + 6 H


title: Kemiallinen kaasufaasipinnoitus

text: LPCVD:ssä piinitridin muodostus tapahtuu dikloorisilaanin (SiClH) ja ammoniakin (NH) reaktiosta alhaisessa paineessa yli 700 °C lämmössä. Tällä menetelmällä saadaan melko paljon tasalaatuista piinitridiä, mutta korkean reaktiolämpötilan takia LPCVD:llä valmistettua piinitridiä ei voi käyttää kaikkein edistyneimpien mikropiirien valmistuksessa. Esimerkiksi ohutkalvotransistorin (TFT) valmistuksessa reaktion lämpötilan pitää olla alle 400 °C. Ongelmana tässä menetelmässä on myös suurien jännitysten syntyminen piinitridikalvoon.


title: Kemiallinen kaasufaasipinnoitus

text: Plasmaa käyttävä PECVD-reaktio tapahtuu substraatin lämpötilan ollessa alle 450 °C ja se onkin toinen paljon käytetty valmistusmenetelmä piinitridille, kun vaaditaan alhaisia lämpötiloja. Ongelmana PECVD:llä tehdyllä piinitridikalvolla on kalvon epästoikiometrisyys ja sen sisältämä huomattava vetyatomien määrä, joka voi olla jopa 10–30 %. Paljon vetyä sisältävät piinitridikalvot voivat aiheuttaa elektronisissa laitteissa epävakaisuutta ja ne lakkaavat toimimasta nopeammin.


title: Kemiallinen kaasufaasipinnoitus

text: APCVD:llä piinitridin valmistus tapahtuu tetrajodisilaanin (SiI) ja ammoniakin (NH) reaktiossa 300–550 °C:n lämpötilassa 750 Torr paineessa. Substraattina toimii puhdas pii. Tällä menetelmällä saadaan korkealaatuista piinitridiä alhaisessa lämpötilassa ja saadussa piinitridikalvossa on vain alhaisia jännityksiä. APCVD on myös halvempi kuin PECVD-prosessi. Alhaisella lämpötilalla (350 °C) APCVD-prosessissa saadaan suuri kasvunopeus, mutta syntyneen piinitridikalvon jodipitoisuus on suuri. Lämpötilaa nostamalla kasvunopeus laskee, mutta jodin määrä vähenee eli puhtaus kasvaa.


title: Kemiallinen kaasufaasipinnoitus

text: CVD-prosessilla valmistettua volframikalvoa käytetään elektroniikkateollisuudessa. Volframia valmistetaan pääasiassa teollisesti LPCVD-valmistusmenetelmällä volframiheksafluoridista (WF) piin tai vetykaasun pelkistämisellä. Fluorin sijasta voidaan reaktiossa käyttää myös klooria eli WCl- tai WCl-yhdisteitä.


title: Kemiallinen kaasufaasipinnoitus

text: Reaktiot volframiheksafluoridille alla:


title: Kemiallinen kaasufaasipinnoitus

text: WF → W + 3 F


title: Kemiallinen kaasufaasipinnoitus

text: WF + 3 H → W + 6 HF


title: Kemiallinen kaasufaasipinnoitus

text: LPCVD-prosessilla on haittapuolena WF:n reaktiivisuus ja reaktiossa syntyvän vetyfluoridin (HF) reaktiivisuus piisubstraattia kohtaan. Tästä voi syntyä halkeamia ja reikiä tuotteeseen. Jos reaktiossa käytetään volframiyhdisteitä, joissa ei ole fluoria, näitä ongelmia ei esiinny.


title: Kemiallinen kaasufaasipinnoitus

text: Ohuita alumiinikalvoja käytetään elektroniikkateollisuudessa mikropiireissä. Alumiini on parempi vaihtoehto volframille, jolla on paljon suurempi resistiivisyys kuin alumiinilla. Nykyään alumiinin ohutkalvon valmistuksessa käytetään organometalliyhdistettä MOCVD-prosessissa. Tässä prosessissa käytetään lähtöaineena alkyylialumiinia kuten tri-isobutyylialumiinia, trimetyylialumiinia tai dimetyylialumiinihydridiä.


title: Kemiallinen kaasufaasipinnoitus

text: CVD:llä voi valmistaa ohuita kuparikalvoja joko epäorgaanisesta tai organometalliyhdisteestä. Epäorgaanisessa prosessissa käytetään joko kupari(I)kloridia (CuCl), kupari(II)kloridia (CuCl), kupari(I)fluoridia (CuF), tai kupari(II)fluoridia (CuF). Epäorgaanisten kupariyhdisteiden kanssa ongelmana on niiden huono syttyvyys ja ne tarvitsevat korkeita reaktiolämpötiloja. Korkean lämpötilan takia syntyy korrodoivia sivutuotteita kuten vetykloridia (HCl) ja vetyfluoridia (HF) sekä suuria määriä epäpuhtauksia.


title: Kemiallinen kaasufaasipinnoitus

text: Nykyään käytetään enemmän kuparin organometalliyhdisteitä, sillä niillä on huomattavia etuja verrattuna epäorgaanisiin yhdisteisiin. Organometalliyhdisteen avulla suoritettavassa CVD-prosessissa ei tarvita läheskään niin korkeita lämpötiloja ja sillä saadaan puhtaampaa tuotetta.


title: Kemiallinen kaasufaasipinnoitus

text: Muita metalleja joista voi tehdä ohutkalvoja CVD-prosessilla ovat molybdeeni, tantaali, titaani ja nikkeli.


title: Kemiallinen kaasufaasipinnoitus

text: Timantti on materiaalina hyvin monikäyttöinen ominaisuuksiensa vuoksi, ja nykyään sitä onkin helppo valmistaa LPCVD-prosessin avulla useisiin eri käyttötarkoituksiin.


title: Kemiallinen kaasufaasipinnoitus

text: Timantin CVD-prosessissa kaasuna käytetään vetykaasun (H) ja metaanin (CH) sekoitusta. Prosessin kannalta vety on tärkeämpi ja metaanin tarkoitus on vain antaa hiiliatomeja prosessiin. Vedyn päätehtävä on terminoida timantin pinnalla tai ytimessä olevia hiiliatomeja, jotka eivät ole reagoineet. Vety myös katkoo sidoksia hiilivedyistä luoden radikaaleja hiilivetyjä, kuten CH jotka muodostavat trigonaalisia tai tetraedrisiä hiilimolekyylejä. Vety myös estää grafeenin sekä polymeerien ja suurien rengassysteemien synnyn halkaisemalla hiilivetyjä nopeaan tahtiin, jolloin timanttiin vaadittavia hiili–hiili-sidoksia ehtii syntyä. Substraattina timantin CVD-prosessissa käytetään yleensä molybdeeniä, piinitridiä ja volframikarbidia. Substraatin pintaan laitetaan pieniä timanttikiteitä, joista prosessin aikana uudet timanttikiteet lähtevät kasvamaan.


title: Kemiallinen kaasufaasipinnoitus

text: Prosessi tapahtuu 1–200 Torr paineessa ja 700 – 1 200 °C:n lämpötilassa.


title: Kemiallinen kaasufaasipinnoitus

text: Timantin CVD-prosessilla voidaan valmistaa yksittäisiä timanttikiteitä tai monikiteisiä timantteja, riippuen käyttötarkoituksesta. Yksikiteisen timantin valmistamiseen tarvitaan substraatti, jolla on yksikiteisen timantin rakenne. Monikiteisen timantin valmistukseen tarvitaan substraatti, jolla ei ole timantin kiderakennetta.


title: Josep Guardiola

text: Josep ”Pep” Guardiola i Sala (s. 18. tammikuuta 1971 Santpedor, Barcelonan maakunta) on espanjalainen jalkapallovalmentaja ja entinen keskikenttäpelaaja, joka valmentaa englantilaista Manchester Cityä.


title: Josep Guardiola

text: Guardiola oli FC Barcelonan kasvatti. Hän edusti Barcelonaa pääosan urastaan saavuttaen seuran riveissä muun muassa kuusi Espanjan pääsarjamestaruutta, Euroopan cupin voiton ja Cup-voittajien cupin voiton. Myöhemmin urallaan Guardiola pelasi myös Italiassa AS Roman ja Brescian riveissä. Uransa loppuvuosina hän edusti vielä Al-Ahlin joukkuetta Qatarissa ja Dorados de Sinaloan joukkuetta Meksikossa.


title: Josep Guardiola

text: Espanjan maajoukkueessa Guardiola esiintyi 47 kertaa. Hän oli voittamassa olympiakultaa Espanjan riveissä vuoden 1992 kesäolympialaisissa Barcelonassa. Guardiola edusti Espanjaa myös vuoden 1994 MM-kilpailuissa ja vuoden 2000 EM-kilpailuissa. Lisäksi hän pelasi joitakin otteluita epävirallisessa Katalonian maajoukkueessa.Guardiola aloitti valmennusuransa kaudella 2007–2008 FC Barcelonan B-joukkueen päävalmentajana Espanjan neljänneksi korkeimmalla sarjatasolla Tercera Divisiónissa. Huhut Guardiolan ympärillä kiihtyivät Barcan ykkösjoukkueen kehnon kauden aikana ja hänet nimettiin useissa yhteyksissä seuraavaksi Barca-valmentajaksi.


title: Josep Guardiola

text: Lopulta 8. toukokuuta 2008 FC Barcelona tiedotti, että Frank Rijkaard saa lähteä kauden jälkeen ja Guardiola nousee seuran uudeksi päävalmentajaksi. Barcelona oli edellisenä päivänä kärsinyt 4–1-tappion Real Madridille La Ligassa.


title: Josep Guardiola

text: Guardiolan johdolla "Blaugrana" aloitti kauden 2008–2009 murskaavasti ja oli syyskaudella ylivoimainen La Ligassa. Meno ei juurikaan hiljennyt keväällä ja seuralla oli Guardiolan johdolla mahdollisuus triplaan – La Ligan, Copa del Reyn ja Mestarien liigan voittoon. Joukkue murjoi samana keväänä arkkivihollisensa Real Madridin lukemin 6–2 liigaottelussa Santiago Bernabeulla. Ensimmäisen pokaalinsa valmentajana Guardiola otti 13. toukokuuta 2009, kun Barcelona kaatoi Copa del Reyn finaalissa Athletic Bilbaon 4–1. Guardiola varmisti valmennusuransa ensimmäisen tuplamestaruuden – ja Barcelonan ensimmäisen sitten kauden 1997–1998 – kaksi kierrosta ennen La Ligan loppua. Mestaruus varmistui, vaikka Barca hävisikin vieraissa RCD Mallorcalle 1–2. Barcelonan suurenmoisen kauden kruunasi, kun se kohtasi unelmafinaaliksi tituuleratussa ottelussa Alex Fergusonin Manchester Unitedin Roomassa. Panoksena oli Mestarien liigan voitto. Ottelu alkoi Unitedin hallinnalla, mutta 10. minuutilla Barcelona käänsi pelin, kun he menivät johtoon Samuel Eto'on maalilla. Ottelun edetessä ManU jäi vain yhä enemmän jalkoihin, kun keskikentän maestrot Iniesta ja Xavi pyörittivät komeasti peliä. Lopulta Lionel Messi iski loppulukemiksi 2–0 ja voittojuhlat olivat valmiit. Guardiola oli kirjoittanut nimensä historiaan valmentajana, joka oli ensimmäisellä kaudella pokannut triplan. Kun Barca vielä voitti UEFA Supercupin, Espanjan supercupin ja vuoden 2009 lopulla seurajoukkueiden maailmanmestaruuden, tuli Guardiolasta historian ensimmäinen kuusi mestaruutta, sekstetin, voittanut valmentaja.


title: Josep Guardiola

text: Seuraavalla kaudella joutui Guardiola entistä kovemman haasten eteen liigassa, kun arkkivihollinen Real Madrid keräsi riveihinsä useita maailmanluokan tähtiä. Barcelona vei kuitenkin jälleen liigan Guardiolan johdolla. Eroa Real Madridiin kertyi kolme pistettä. Mestarien liigassakin joukkue menestyi, kunnes välierissä vastaan tuli Jose Mourinhon Inter, jolle Barcelona hävisi yhteismaalein 3–2. Toinen kilpailu, josta Guardiolan Barcelona ei saavuttanut mestaruuspokaalia, oli kauden 2009–2010 Copa del Rey. Joukkue putosi neljännesvälierissä.


title: Josep Guardiola

text: Kauden 2010–2011 aluksi Guardiolan Barcelona voitti Espanjan supercupin. Kahdeksan mestaruutta kymmenestä ottanut Guardiola johdatti Barcan menestykseen myös kolmannella kaudellaan katalaaniseurassa. Copa del Reyn voitto jäi haaveeksi, kun Real Madrid voitti klassikkofinaalin. Mestarien liigan välierissä Barca kuitenkin pudotti Realin jatkosta yhteismaalein 3–1 ja seura eteni Guardiolan alaisuudessa toistamiseen finaaliin, jossa vastaan tuli jälleen Manchester United. 28. toukokuuta 2011 Wembleyllä pelatussa loppuottelussa Guardiola otti joukkueineen toisen finaalivoittonsa ManUsta, tällä kertaa lukemin 3–1. Liigassa Guardiolan miehistö varmisti kolmannen perättäisen mestaruutensa kaksi kierrosta ennen loppua. .


title: Josep Guardiola

text: Kaudella 2011–2012 Guardiola voitti seuransa kanssa Espanjan ja UEFA:n supercupit sekä toistamiseen seurajoukkueiden maailmanmestaruuden. Joukkue pääsi myös Mestarien liigan välieriin sekä kamppaili viimeisille kierroksille asti Espanjan pääsarjan mestaruudesta. Guardiolan nelivuotinen pesti Barcelonassa päättyi voitonjuhliin, kun joukkue kukisti Copa del Reyn finaalissa Athletic Bilbaon 3–0. Toinen cupin mestaruus oli 14. pokaali, jonka Guardiola Barcelonassa voitti.


title: Josep Guardiola

text: Sopimuksia aina yhdellä kaudella jatkanut Guardiola ilmoitti 27. huhtikuuta 2012 ettei uusi sopimusta Barcelonan kanssa kauden 2011–2012 jälkeen, ja jäävänsä tauolle valmentajauraltaan. Uudeksi päävalmentajaksi kaudesta 2012–2013 alkaen nimettiin Guardiolan apuvalmentaja Tito Vilanova.. Päätös tuli päivä sen jälkeen, kun seura oli tarjonnut Guardiolalle avointa sekkiä vielä yhden kauden jatkosopimuksesta. Arsenalin valmentaja Arsene Wenger piti päätöstä yllättävänä ja arvioi, että kuluneen viikon aikana Barcelonan häviämät tärkeä liigaottelu Real Madrille ja Mestarien liigasta putoaminen Chelseata vastaan saattoivat vaikuttaa päätökseen. Wenger kuitenkin ymmärsi stressin, jonka vuoksi Guardiola sanoi jättäneensä seuran.


title: Josep Guardiola

text: Tammikuussa 2013 julkistettiin Guardiolan tehneen kolmivuotisen sopimuksen Saksan Bundesliigassa pelaavan Bayern Münchenin kanssa. Hän aloitti joukkueen päävalmentajana saman vuoden heinäkuussa. Hän piti ensimmäisen lehdistötilaisuuden Bayern-valmentajana 24. kesäkuuta. Guardiolan debyyttikausi oli Saksan kentillä menestys ja joukkue dominoi Bundesliigassa mielin määrin. Liigamestaruus varmistui seitsemän kierrosta ennen sarjan loppua, mikä rikkoi Bayernin edelliskaudella tekemän aikaisimmin varmistuneen liigamestaruuden ennätyksen. Kauden suurimman pettymyksen Guardiola koki Mestarien liigassa, kun Bayern hävisi välierissä Real Madridille. Balsamia haavoihin seura sai Saksan cupin finaalissa, jossa se kukisti Borussia Dortmundin 2–0.


title: Josep Guardiola

text: Kausi 2014/15 alkoi Guardiolan suojateilta tappiolla, kun Borussia Dortmund voitti Saksan supercupin 2–0. Kauden edetessä Bayernin pysäyttäminen kävi kilpakumppaneille lähes mahdottomaksi. Joukkue dominoi Bundesliigassa ja kärsi ensimmäisen tappionsa vasta tammikuun lopulla 2015 häviämällä VfL Wolfsburgille 4-1. Bundesliigan mestaruus jäi kauden ainoaksi pokaaliksi, kun joukkue hävisi Saksan cupin välierissä Dortmundille ja Mestarien liigan välierissä Guardiolan ex-seura Barcelonalle.


title: Josep Guardiola

text: Joulukuussa 2015 Bayern ilmoitti, ettei Guardiola jatka seuran päävalmentajana kauden 2015/16 jälkeen. Hänen seuraajakseen nimettiin Carlo Ancelotti. Kausi 2015/16 eteni Guardiolan edelliskausien tapaan. Kotimaan kentillä tuli hyvää menestystä, mutta Mestarien liigassa oli tiukempaa. Bayern pudotti pudotuspeleissä Juventuksen vasta toisen osaottelun dramaattisella jatkoaikavoitolla ja puolivälierissä SL Benfican niukasti yhteismaalein 3–2. Bayernin tie katkesi kolmannen kerran perättäin välierissä, kun espanjalaisjoukkueista Atlético Madrid oli tällä kertaa vahvempi vierasmaalisäännön turvin. Guardiolan kolmivuotinen pesti Bayernissa päättyi tuplamestaruuteen, kun Bayern voitti rangaistuspotkukilpailun jälkeen Saksan cupin loppuottelussa Borussia Dortmundin.


title: Josep Guardiola

text: Helmikuussa 2016 Manchester City kertoi, että Guardiola aloittaa kesällä 2016 seuran päävalmentajana. Hänen sopimuksensa on kolmivuotinen. Guardiolan debyyttikausi Cityssä päättyi kaikissa kilpailuissa pettymykseen, eikä joukkue voittanut yhtään pokaalia. Kausi oli Guardiolan valmennusuran ensimmäinen, jolloin hän jäi ilman mestaruuksia. Guardiola luonnehti mahdollista pokaalitonta kautta pettymykseksi maaliskuussa antamassaan haastattelussa. Kaudella 2017/18 Guardiolan joukkueen peliesitykset ovat olleet edelliskautta vahvempia. Valioliigassa joukkue teki joulukuussa ennätyksen pelattuaan 14 perättäistä liigaottelua ilman tappioita. Lopulta Cityn 18 ottelun voittoputki päättyi tasapeliin Crystal Palacea vastaan vuoden 2017 lopussa. Kauden ensimmäisen Valioliiga-tappion City kärsi Liverpoolille tammikuussa 2018.


title: Josep Guardiola

text: Guardiola voitti ensimmäisen pokaalinsa City-valmentajana 25. helmikuuta 2018, kun joukkue murskasi Arsenalin Englannin liigacupin loppuottelussa 3–0. Cityn Valioliiga-kausi päättyi mestaruusjuhliin ja viimeisen kierroksen voiton myötä joukkue sai kasaan ennätykselliset 100 pistettä. Kauden päätteeksi Englannin liigavalmentajien yhdistys valitsi Guardiolan vuoden valmentajaksi. Cityn mestaruuskauden suurin pettymys tuli jälleen Mestarien liigassa, jossa Liverpool FC pudotti Cityn puolivälierissä yhteismaalein 5-1.Guardiola avioitui toukokuussa 2014 pitkäaikaisen avopuolisonsa Cristina Serran kanssa. Heillä on kolme lasta. Guardiola on kertonut kannattavansa Kataloniaan itsenäistymistä Espanjasta.


title: Ville Pusa

text: Ville Kim Karell Pusa (s. 19. syyskuuta 1971 Göteborg, Ruotsi) on suomalainen muusikko.


title: Ville Pusa

text: Pusa nousi suuren yleisön tietoisuuteen Ruotsalaisen teatterin Hype-musikaalin ansiosta vuosina 1994–1995. Viime vuosina Pusa on laulanut ja näytellyt muun muassa musikaaleissa "Hair" ja "Saturday Night Fever – lauantai-illan huumaa". Pusa on tunnettu myös musikaalista "Hääkeikka" (Samppalinnan kesäteatteri, Turku 2008), jossa hän näytteli päähenkilö Robin Harmaa.


title: Ville Pusa

text: Vuonna 1995 Pusa alkoi työskennellä Ville Pusa & Wishing Well -yhtyeessä, ja samana vuonna he saivat valmiiksi demo-CD:n, jonka sisältämä kappale ”Marie” pääsi radiosoittoon. Pari vuotta myöhemmin julkaistu toinen demo toi Pusalle levytyssopimuksen. Hänen ensimmäinen oma albuminsa "Elva steg" julkaistiin vuonna 1998. Levyltä julkaistu single ”Du” oli ensimmäisiä suomalaisia MTV Nordic -listan ykköseksi sijoittuneita kappaleita.


title: Ville Pusa

text: Ville Pusa on myös tunnettu sanoittaja ja säveltäjä. Hän on tehnyt yhteistyötä esimerkiksi Tiktakin ja Irinan kanssa. Hänen käsialaansa on myös "Idolsista" tuttu kappale ”Tuulet puhaltaa”. Vuonna 2000 Pusan säveltämä ja sanoittama kappale ”Taivas aukeaa” oli ehdokkaana Suomen euroviisukarsintojen semifinaalissa; kappaleen esitti Heidi Kyrö. Jore Marjaranta on tehnyt Pusan kappaleesta ”Ingen vinner” suomenkielisen version nimellä ”Haaveet kaatuu”.


title: Ville Pusa

text: Pusa palkittiin Emma-patsaalla vuoden 1998 miessolistitulokkaana.


title: Ville Pusa

text: Ville Pusa oli avoliitossa tanssija Jenni Toivosen kanssa. He tapasivat vuonna 2002 "Grease"-musikaalin yhteydessä. Parin ainoa lapsi syntyi vuonna 2007. Toivonen menehtyi 26-vuotiaana 27. elokuuta 2008 mahasyöpään. 18. joulukuuta 2010 Pusa avioitui Riikka Pietilän kanssa Rovaniemellä.


title: Hélène Jegado

text: Hélène Jegado (1803 – 26. helmikuuta 1852) oli ensimmäinen tunnettu ranskalainen naispuolinen sarjamurhaaja. Hän haki uhrinsa perheistä, joiden taloudessa palveli, ja myrkytti uhrinsa arsenikilla. Jegadon tiedetään varmuudella surmanneen elämänsä aikana vähintään 23 ihmistä. Hän palveli useissa talouksissa, joista useimmissa vain vähän aikaa. Jegado kärsi mahdollisesti kleptomaniasta ja jäi useaan otteeseen kiinni näpistelystä. Arsenikkia hänen hallustaan ei kuitenkaan koskaan löydetty.


title: Hélène Jegado

text: Jégado tunnetaan yhtenä Ranskan pahamaineisimmista rikollisista.


title: Hélène Jegado

text: Jegado syntyi pienellä maatilalla Morbihanin deparmentissa Bretagnessa vuonna 1803. Jäätyään orvoksi 7-vuotiaana hänet lähetettiin paikallisen kirkkoherran palveluksessa olevien kahden tätinsä hoitoon. Vuonna 1833 Jegado aloitti työnsä taloudenhoitajana kirkkoherra François Le Drogon kodissa. Runsaan kolmen kuukauden aikana (28. kesäkuuta - 3. lokakuuta 1833) Le Drogon taloudessa kuoli seitsemän ihmistä, heidän joukossaan Jegadon oma sisar ja kirkkoherra sekä tämän molemmat vanhemmat. Jegado vaikutti olevan aidosti järkyttynyt ja pahoillaan tapahtuneesta, eikä hänen osuuttaan kuolemantapauksiin tutkittu tarkemmin.


title: Hélène Jegado

text: Sisarensa kuoleman jälkeen Jegado palasi tätiensä luo. Taloudessa sattuneet useat perättäiset kuolemantapaukset järkyttivät häntä syvästi, eivätkä epäilykset tuolloinkaan kohdistuneet häneen. Seuraavassa työpaikassaan Jegado toimi ompelijattarena leskirouva Marie-Jeanne Leboucherin kodissa. Leboucher ja hänen tyttärensä kuolivat lyhyen ajan sisällä. Lesken poika Pierre Leboucher ei pitänyt Jegadosta, ja kieltäytyi tämän tarjoamasta hoidosta. Pojan alkaessa toipua oudon sairautensa oireista, Jegado jätti talouden. Dokumenttien mukaan hänen väitetään sanoneen vainajien omaisille, että hän pelkää ihmisten aiheettomia syytöksiä.


title: Hélène Jegado

text:
Oudot sairastumiset ja kuolemantapaukset jatkuivat jokaisessa taloudessa, jonne Jegado palkattiin. Hän kuitenkin onnistui hälventämään itseensä kohdistuneet epäilyt heittäytymällä suuren surun valtaan ja valittamalla miten ihmiset kuolivat kaikkialla minne hän meni. Hänen käytöksensä herätti paljon sympatiaa, mutta hän toi mukanaan myös pelkoa. Jo vuonna 1835 Jegadoa verrattiin "valkoiseen aaveeseen, joka toi mukanaan kuoleman henkäyksen."
Sarjamurhaajien erityispiirteistä poiketen Jegado keskeytti tappamisen vuosien ajaksi, eikä todennäköisesti syyllistynyt myrkytystapauksiin vuosien 1841 - 1848 välillä. Joidenkin väittämien mukaan hän oli maininnut saaneensa jumalalta vanhat syntinsä anteeksi, ja kääntänyt uuden lehden elämässään. Hän syyllistyi tänä aikana kuitenkin moniin varkauksiin ja käytti runsaasti alkoholia.


title: Hélène Jegado

text: Muuttaessaan vuonna 1848 Rennesiin Jegado aloitti uudelleen myrkytysmurhat, ja surmasi viisihenkisen perheen, joka syytti häntä julkisesti viinin varastamisesta. Tämän tapauksen jälkeen hän palveli yliopiston professori Théophile Bidardin taloudessa. Bidard piti Jegadoa hyvänä työntekijänä, mutta ihmetteli tämän "häijyä huumorintajua". Bidardin talouden kaksi muuta palvelijatarta - Rose Tessier ja Rosalie Sarrazin - kuolivat myrkytykseen. Jegado vannoi syyttömyyttään ennen kuin kukaan oli edes syyttänyt häntä. Tässä vaiheessa virkavallan epäilykset heräsivät, ja Jegado pidätettiin 1. heinäkuuta 1851.


title: Hélène Jegado

text: Jegadon tekemien murhien määrää ei koskaan kyetty tarkalleen laskemaan. Hänen oikeudenkäyntinsä alkoi 6. joulukuuta 1851 professori Bidard ollessa paikalla todistajana. Kolmen viimeisen uhrin ruumiinavauksessa löytynyt arsenikki riitti osoittamaan, että heidät oli myrkytetty. Jegardo vannoi syyttömyyttään ja kertoi, ettei edes tiennyt mitä arsenikki oli. Hänet kuitenkin julistettiin syylliseksi ja teloitettiin giljotiinilla 26.2.1852.


title: Henri

text: Henri on miehen etunimi. Henri on alkujaan ranskalainen, nykyään myös pohjoismaissa yleinen muoto muinaissaksan nimistä Haimrich (haim = koti, talo + rich = mahtava) ja Heinrich (hagan = hovi + rich = mahtava). Nimestä on paljon muuntumia ja muotoja eri kielissä, esimerkiksi Ruotsin Henry, Englannin Harry, Ruotsin Henrik, Tanskan Hendrik, Saksan Heinz ja Italian Enrico. Ranskan Henri-nimisistä kuninkaista käytetään Suomessa yleensä nimeä Henrik.


title: Henri

text: Suomessa nimi Henri on vuoden 2018 loppuun mennessä annettu 16 566 miehelle, joista pitkälti yli puolet on syntynyt 1980- ja 1990-luvuilla. Henrin nimipäivä on 19. tammikuuta.


title: Henri

text: Ranskan Henri-nimiset kuninkaat on lueteltu artikkelissa Henrik.


title: VfB Stuttgart

text: VfB Stuttgart (virallinen nimi "Verein für Bewegungsspiele Stuttgart 1893 e.V.") on saksalainen urheiluseura Stuttgartista. Se on 43 000 jäsenellään Baden-Württembergin osavaltion suurin ja koko Saksan viidenneksi suurin urheiluseura. VfB Stuttgartin tunnetuin laji on selvästi jalkapallo. Joukkue oli Bundesliigan perustajajäseniä vuonna 1963. Jalkapallon lisäksi seuran ohjelmaan kuuluvat nyrkkipallo, yleisurheilu, maahockey ja käsipallo. VfB Stuttgartin jalkapallojoukkue pelaa kotiottelunsa Mercedes-Benz Arenalla.


title: VfB Stuttgart

text: VfB Stuttgart on voittanut Saksan mestaruuden viidesti: kaksi kertaa ennen Bundesliigan perustamista ja kolmesti sen jälkeen. Lisäksi joukkueella on kolme Saksan cupin voittoa. Euroopan kentillä Intertoto Cupin voitto vuosilta 2000 ja 2002 sekä finaalipaikat UEFA Cupissa vuodelta 1989 (hävisi SSC Napolille) ja Cup-voittajien Cupissa 1998 (hävisi Chelsealle).


title: VfB Stuttgart

text: VfB Stuttgart putosi 2. Bundesliigaan kaudeksi 2016–2017 sijoituttuaan edellisellä kaudella 17:nneksi Bundesliigassa mutta voitti 2. Bundesliigan ja palasi kaudeksi 2017–2018 pääsarjaan.


title: Gordon Dobson

text: Gordon Miller Bourne Dobson (25. helmikuuta 1889 – 11. maaliskuuta 1976) oli brittiläinen fyysikko ja meteorologi. Hänet tunnetaan etenkin otsoniin liittyvistä tutkimuksistaan. Dobsonin mukaan on nimetty Dobsonin yksikkö, jolla mitataan otsonin kokonaismäärää ilmakehässä.


title: Gordon Dobson

text: Dobson havaitsi, että tropopaussin yläpuolisen ilmakehän lämpötilaprofiili ei ole vakio, kuten aikaisemmin oli uskottu. Itse asiassa stratosfäärissä lämpötila nousee voimakkaasti ylöspäin mentäessä tietyllä korkeudella. Dobson esitti tämän johtuvan siitä, että otsoni absorboi ultraviolettisäteilyä voimakkaasti alueella, joka nykyään tunnetaan otsonikerroksena.


title: Gordon Dobson

text: Dobson kehitti myös ensimmäisen otsonin määrän mittaamiseen käytetyn laitteen, Dobsonin spektrofotometrin.


title: One Cold Winter’s Night

text: One Cold Winter's Night on yhdysvaltalaisen Kamelotin 14. marraskuuta 2006 ilmestynyt livelevy. Se on äänitetty Rockefeller Music Hallissa (Oslo) 11. helmikuuta 2006.


title: Bathocyroe fosteri

text: Bathocyroe fosteri on kaikissa valtamerissä tavattava kampamaneetteihin ("Ctenophora") kuuluva planktoneläinlaji. Se elää valtamerten keskisyvyyksissä ja on hyvin runsaslukuinen Atlantin keskiselänteen lähellä. "Bathocyroe fosteri" on noin 5 senttimetriä pitkä ja se pystyy bioluminoimaan.


title: Sadamichi Hirasawa

text: Sadamichi Hirasawa (; 18. helmikuuta 1892 – 10. toukokuuta 1987) oli japanilainen pankkiryöstäjä ja joukkomurhaaja.


title: Sadamichi Hirasawa

text: Mies saapui pankkiin 26. tammikuuta 1948 väittäen olevansa terveysviranomainen Jiro Yamaguchi, jonka oli määrä rokottaa pankin henkilökunta punatautia vastaan. Rokottamisen sijaan hän kuitenkin antoi ihmisille syanidia sillä seurauksella, että useimmat uhreista menehtyivät. Tällöin ryöstäjä otti kaikki löytämänsä rahat, yhteensä 160 000 jeniä.


title: Sadamichi Hirasawa

text: Hirasawa pidätettiin teosta epäiltynä saman vuoden elokuussa. Hirasawa tuomittiin kuolemaan, eikä edes Japanin korkein oikeus nähnyt syytä purkaa päätöstä. Hirasawa oli aiemmin myöntänyt teon, mutta perui tunnustuksensa.


title: Sadamichi Hirasawa

text: Vankeudessa istuessaan Hirasawa ryhtyi maalaamaan taidetta ja kirjoitti lisäksi omaelämäkertansa. Hän kuoli vankilan sairaalassa 95-vuotiaana.


title: Sadamichi Hirasawa

text: Hirasawan tuomitsemiseen käytetty todistusaineisto on kyseenalaistettu. Yksikään oikeusministeri ei hyväksynyt hänen teloitustaan, mikä olisi ollut teloituksen edellytys.


title: Penaatit

text: Penaatit olivat alkujaan muinaisten roomalaisten varastotilojen suojelushenkiä, myöhemmin yleisemmin kotijumalia. Heitä palvottiin innokkaasti Roomassa antamalla uhrilahjoja heitä esittäville kuville ennen ruokailua.


title: Penaatit

text: Penaatit olivat kotijumalina roomalaisen uskonnon erikoisuus. Yhdessä muiden jumalien kanssa niiden uskottiin suojelevan taloa ja sen asujaimistoa. Penaatit olivat vastuussa tulisijasta ja varastohuoneesta – ne vahtivat, ettei hiillos päässyt sammumaan eivätkä rotat tunkeutumaan maustevarastoon. Nämä kotihenget myös innoittivat ruoanlaittajaa valmistamaan maukkaampia aterioita.


title: Penaatit

text: Penaattien latinankielinen nimi "Di Penates" on johdettu sanasta "penus", ’varastohuone’; tämä osoittaa nimenomaan varastojen olleen pienjumalten alkuperäistä työmaata. Penaattien uskottiin olevan kuolleiden esi-isien henkiä, joten ne perheen muuttaessa siirtyivät tämän mukana uuteen asuintaloon. Penaattien sukupuolesta tai olemuksesta ei ollut yksimielistä käsitystä saatikka varmuutta, mutta niiden kerrottiin liikkuvan aina pareissa tai kolmittain ja jakavan työnsä. Tulisija oli penaattien alttari.


title: Penaatit

text: Muinaisessa Rooman kaupungissa oli penaateille omistettu oma pyhättö ("aedes") Velia-vuorella.


title: Prothin alkuluku

text: Lukuteoriassa Prothin luku on muotoa formula_1 oleva alkuluku, missä formula_2 on pariton, formula_3 positiivinen kokonaisluku ja formula_4. Fermat'n lukujen tekijät ovat Prothin lukuja mikäli formula_2 on pariton ja formula_6.


title: Prothin alkuluku

text: Prothin alkuluvut toteuttavat Prothin lauseen, jonka mukaan annettu luku muotoa formula_7, missä formula_2 on pariton, formula_3 positiivinen kokonaisluku ja formula_4 on alkuluku jos ja vain jos on olemassa kokonaisluku formula_11, jolle formula_12. Tämä lause tarjoaa nopean tavan testata lukuja Prothin alkuluvuiksi.Muutama ensimmäinen Prothin alkuluku :


title: Prothin alkuluku

text: Suurin tunnettu Prothin alkuluku on Seventeen or Bust -projektin löytämä 19249 · 2 + 1. Siinä on 3918990 numeroa ja se on suurin tunnettu alkuluku joka ei ole Mersennen alkuluku.


title: Kiba Inuzuka

text: Kiba Inuzuka () on kuvitteellinen henkilö anime- ja mangasarja Narutossa.


title: Kiba Inuzuka

text: Kiba on kovaääninen ja hurjapäinen chūnin, joka kuuluu Kurenai Yuhin johtamaan Ryhmä 8:aan. Hän on kotoisin Konohan Inuzuka-perheestä, joka tunnetaan ninjakoirien käytöstä taisteluissa. Kiba taisteleekin yhdessä koiransa Akamarun kanssa ja voi kommunikoida tämän kanssa paljon tavanomaista yksityiskohtaisemmin. Kaksikko kykenee myös suorittamaan useita jutsuja yhdessä, kuten "Jūjin Bunshin" ("Peto-ihmiskloonaus"), jossa Akamaru muuttuu Kiban näköiseksi.


title: Kiba Inuzuka

text: Chuunin-kokeiden ensimmäisessä vaiheessa Akamaru istui Kiban pään päällä tarkkaillen muiden koepapereita kertoen sitten haukkumalla Kiballe oikeat vastaukset kysymyksiin.


title: Kiba Inuzuka

text:
Kokeen kolmannen vaiheen karsinnoissa Kiba joutui taistelemaan Naruto Uzumakia vastaan uskoen voittavansa Naruton helposti. Vaikka Kiba olikin taistelussa paremmassa asemassa, Naruto onnistui voittamaan hänet näppärällä strategiallaan ja hyvällä onnella.
Kun Kiba oli hyökkäämässä Naruton kimppuun takaapäin niin juuri silloin Naruto pieraisi,ja koska Kiballa on herkkä nenä niin hän peitti kasvonsa hajun estämiseksi ja Naruto sai etulyönti aseman.


title: Kiba Inuzuka

text: Kun Kibaa kannettiin lääkintään, Hinata saapui tarjoamaan hänelle parantavaa lääkettä, jota oli antanut myös Narutolle. Huolissaan Hinatasta, Kiba kehotti häntä luovuttamaan, jos joutuisi Gaaraa tai Nejiä vastaan.


title: Kiba Inuzuka

text: Vaikka Kiba olikin taistelun aikana haukkunut Narutoa ja tämän toivetta tulla Hokageksi, Naruto oli ansainnut Kiban kunnioituksen taistelussa. Kiba myös kannusti Narutoa tämän taistellessa Nejia vastaan ja oli yksi harvoista, jotka uskoivat hänen voittavan. Hän ei kuitenkaan saanut katsottua ottelua loppuun, sillä Hinata alkoi yskiä verta ja Kiba vei hänet hoitoon. Siellä Kabuto löi Kiban tajuttomaksi, koska Akamaru oli tunnistanut hänet.


title: Kiba Inuzuka

text: Kiba oli yksi Sasukea palauttamaan lähetetyn ryhmän jäsenistä Naruton, Nejin, Chôji Akimichin ja heidän johtajansa, Shikamaru Naran, ohella.


title: Kiba Inuzuka

text: Kun Kiba, Naruto ja Shikamaru suunnittelivat Sasuken sisältävän tynnyrin varastamista äänininjoilta (muiden ryhmän jäsenten jäädessä taistelemaan matkalle), Kiba ja Akamaru joutuivat eroamaan joukosta.


title: Kiba Inuzuka

text: He päätyivät taistelemaan Sakonia ja Ukonia vastaan. Kiba ja Akamaru onnistuivat taistelemaan kaksikkoa vastaan, mutta nämä olivat kuitenkin paljon vahvempia ja melkein tappoivat Akamarun, minkä johdosta Kiba päätti vetäytyä ja piiloutua.


title: Kiba Inuzuka

text: Kaksoset kuitenkin löytävät Kiban, mutta samalla Kankuro saapui auttamaan Kibaa tappaen Sakonin ja Ukonin.


title: Kiba Inuzuka

text: Kiba tekee paluun toisessa osassa kasvaneena. Hänellä on musta takki (oletetavasti nahkatakki) ja hänestä on tullut Chuunin aikaharppauksessa. Akamaru on kasvanut myös. Ennen, Akamaru oli Kiban päällä, nyt Kiba matkustaa Akamarun päällä.


title: Tusina (Venäjä)

text: Tusina eli Tosno (, suom. myös Tosna) on kaupunki Tosnon piirissä, Leningradin alueella. Kaupungissa asui väestönlaskun mukaan 39 127 ja kunnallispiirissä 123 617 henkeä (2010). Kaupunki sijaitsee pohjoiseen laskevan, Nevaan yhtyvän Tusinajoen varrella 53 kilometriä Pietarista kaakkoon.


title: Tusina (Venäjä)

text: Tusinan kylä mainitaan ensimmäisen kerran vuonna 1500. Paikkakunnan myöhempi kehitys perustui sen asemaan Pietarin ja Moskovan välisen maantien ja rautatien varrella. Lähes kaikki yritykset ja suurin osa rakennuksista tuhoutui toisen maailmansodan saksalaismiehityksen aikana. Ennen sotaa Tusinan vaikutusalueella asui myös inkerinsuomalaisia, jotka sodan jälkeen eivät päässeet kotiseudulleen. Paikkakunta rakennettiin uudelleen sodan jälkeen ja sai kaupunkioikeudet vuonna 1963.


title: Tusina (Venäjä)

text: Neuvostoliiton hajoamisen jälkeen Tusinasta on kehittynyt merkittävä teollisuuskeskus. Kaupungissa on muun muassa saksalaisen kemian alan yhtiön Henkelin tehdas ja yhdysvaltalaisen Caterpillarin konetehdas.


title: Tusina (Venäjä)

text: Kaupungin läpi kulkevat Pietarin ja Moskovan väliset M10-valtatie ja Pietari–Moskova-rata. Pietarin lähijunat pysähtyvät Tosnon seisakkeilla (Tosnon asema ja Tosno-2 seisake).


title: Tobias Zilliacus

text: Lars Emil Tobias Zilliacus (s. 30. syyskuuta 1971 Helsinki) on suomalainen näyttelijä.


title: Tobias Zilliacus

text: Zilliacus opiskeli näyttelemistä Teatterikorkeakoulussa, josta hän valmistui teatteritaiteen maisteriksi vuonna 1995. Hän on esiintynyt teatteriurallaan monissa produktioissa, muun muassa näytelmissä "Don Juan", "Kolme muskettisoturia" ja "Leijat Helsingin yllä" helsinkiläisessä Viirus-teatterissa ja Åbo Svenska Teaterin "Hamletissa". Elokuusta 2004 heinäkuuhun 2007 hän myös toimi Viirus-teatterin johtajana. Vuosina 2000–2002 hän työskenteli näyttelijäntyön lehtorina Teatterikorkeakoulun ruotsinkielisessä näyttelijäntyön laitoksessa.


title: Tobias Zilliacus

text: Zilliacus on esiintynyt urallaan seitsemässä teatterielokuvassa, joista ensimmäinen oli vuonna 2003 ensi-iltansa saanut "Nousukausi". Vuonna 2004 hän esitti Elis Makkosta komediaelokuvassa "Kukkia ja sidontaa" sekä päähenkilö Harry Järviä todellisiin tapahtumiin ja henkilöihin perustuvassa sotaelokuvassa "Etulinjan edessä", ja vuonna 2006 päähenkilön parhaan ystävän Joskun isää lastenelokuvassa "Onni von Sopanen". Vuoden 2009 elokuvassa "Toinen jalka haudasta" Zilliacus esittää päähenkilö Visa Vuoriota ja vuoden 2011 elokuvassa "Iris" päähenkilön setää Eliasta. Ensimmäinen kansainvälinen elokuva, jossa hän näyttelee, on vuonna 2012 ensi-iltansa saanut ruotsalaiselokuva "Hypnotisoija", jonka on ohjannut Lasse Hallström ja joka perustuu Lars Keplerin samannimiseen rikosromaaniin. Zilliacus esittää elokuvan suomalaissyntyistä päähenkilöä rikoskomisario Joona Linnaa.


title: Tobias Zilliacus

text: 2012 hän näytteli itäeurooppalaista rikollista Zanco Zajkovia ruotsalaisen Johan Falk -rikoselokuvasarjan 10-osassa "".


title: Tobias Zilliacus

text: Zilliacus esiintyi vuonna 2013 ilmestyneessä elokuvassa "Wallander – petos", joka on ruotsalaisen Wallander-elokuvasarjan kolmannen tuotantokauden kolmas osa. Hän näyttelee elokuvassa murhatun naisen aviomiestä.


title: Tobias Zilliacus

text: Television puolella Zilliacuksen ensimmäinen suuri rooli oli Kimi Salmén Nelosen saippuasarjassa "Tähtitehdas" vuonna 1998. Vuonna 2000 hän esitti Peppe Lundströmiä FST:n komediasarjassa "Hillevis äffärer" ja vuonna 2003 päähenkilö Mikael Bergmania FST:n minisarjassa "Operaatio Stella Polaris". Lisäksi hän on esiintynyt MTV3-kanavan keväällä 2002 ensimmäistä kertaa esittämässä sarjassa "Vapaa pudotus", joka koostuu kymmenestä erillisestä televisioelokuvasta. Sarjan näyttelijätyöstä vastasi improvisaatioteatteriryhmä Stella Polaris, jonka jäsen Zilliacus on ollut vuodesta 1999. Pienemmissä rooleissa hänet on nähty muun muassa sarjoissa "Mahdottoman tavallinen Jorma Laine" (1995), "Tahdon asia" (2005) ja "Fortitude – ikiroudan kirous" (2015).


title: Tobias Zilliacus

text: Zilliacus esittää "Gåsmamman"-sarjan toisella kaudella päähenkilön pojan ystävän isää ja työnantajaa. Hänellä on ollut muitakin merkittäviä rooleja pohjoismaisissa sarjoissa.


title: Tobias Zilliacus

text: Tobias Zilliacus on naimisissa näyttelijä Linda Zilliacuksen (o.s. Gyllenberg) kanssa. Heillä on kolme yhteistä lasta.


title: Tony Hawk’s Pro Skater 2

text: Tony Hawk’s Pro Skater 2 on vuonna PlayStationille julkaistu rullalautailuaiheinen videopeli. Peli on jatko-osa vuotta aikaisemmin ilmestyneelle Tony Hawk’s Pro Skater -pelille. Peli on julkaistu myöhemmin myös Nintendo 64:lle, Sega Dreamcastille ja Windowsille.


title: Tony Hawk’s Pro Skater 2

text: Pelin periaate on sama kuin ennenkin. Pelaaja ohjaa yhtä pelin 13 rullalautailijasta ja yrittää suorittaa jokaisessa pelin kentässä erilaisia tehtäviä.


title: Tony Hawk’s Pro Skater 2

text: Jokaisessa kentässä on kolme eri pistetavoitetta, High Score-, Pro Score- ja Sick Score -tavoitteet. Tämän lisäksi kentistä löytyy SKATE -kirjainten ja Hidden tapen metsästystä. Loput tehtävistä ovat yleensä jonkin spotin vetämistä tietyn tempun kera, taikka erilaisten objektien keräilyä (kuten Hangarissa tynnyrien kaatelu, New Yorkissa tokenien kerääminen yms.).


title: Tony Hawk’s Pro Skater 2

text: Marseille, Skatehall ja Bullring ovat turnauskenttiä, joissa tehtävien suorittamisen sijasta järjestetään pienimuotoinen kilpailu. Pelaajan tulee sijoittua kolmen kärkeen turnauksessa, jotta uusi kenttä avautuu pelattavaksi. Jos pelaaja onnistuu sijoittautumaan jokaisessa kilpailussa ykköseksi kultamitalisijoitukselle, pelaaja palkitaan loppuvideolla, jossa näytetään pelattavan hahmon erilaisia skeittiklippejä. Jokaisella pelihahmolla on erilainen loppuvideo.


title: Tony Hawk’s Pro Skater 2

text: Uudistuksia ensimmäiseen osaan verrattuna on paljon. Pelissä edetään sitä mukaa, kun pelaaja saa kerättyä tarpeeksi rahaa. Rahaa saa joko tehtäviä suorittamalla tai sitten seteleitä kentistä keräämällä. Rahaa voi käyttää hahmon kehittämiseen, temppujen opetteluun ja uusien lautojen ostamiseen.


title: Tony Hawk’s Pro Skater 2

text: THPS2:ssa pelaaja voi määrittää jokaiselle hahmolle omat temput (flipit, grabit, lipit ja specialit) jokaiselle näppäinyhdistelmälle. Temppukirjasto on kattava ja valikoimasta löytyy n. sata erilaista temppua.


title: Tony Hawk’s Pro Skater 2

text: Lisäksi THPS2:een on lisätty manual-toiminto, jonka avulla voi linkittää flip-, grab- ja grind-temppuja yhdeksi comboksi. Mitä pidempään pystyy pitämään comboa yllä, sitä enemmän pisteitä saa. Mikäli menee combon aikana tekemään air-temppuja ramppiin, comboa ei voi jatkaa 'landauksen' jälkeen. Tämä ominaisuus tuli pelin jatko-osaan, Tony Hawk's Pro Skater 3:n.


title: Tony Hawk’s Pro Skater 2

text: Hahmot ovat pääosin samat, kuin vuonna 1999 ilmestyneessä Tony Hawk’s Pro Skaterissa, mutta pari lisäystä on tullut:Bonushahmot:


title: Tony Hawk’s Pro Skater 2

text: Kareem Campbellin loppuvideossa soi City Starsin kappale, jota ei voi kuulla pelissä missään muualla.


title: Komorbiditeetti

text: Komorbiditeetti tarkoittaa kahden tai useamman itsenäisen sairauden esiintymistä samanaikaisesti. Komorbidi sairaus tai häiriö voi olla seurausta perussairaudesta tai suorassa yhteydessä siihen. Tämä johtuu usein erilliseksi luokiteltujen ongelmien yhteisestä taustatekijästä.


title: Komorbiditeetti

text: Komorbiditeetti on tyypillinen etenkin nuoruusiän päihdehäiriöille tai erilaisille oppimisvaikeuksille, ja sen diagnosointi vaikuttaa merkittävästi oireenkuvaan, ennusteeseen, taudinkulkuun ja hoitoon. Kasvaneen avuntarpeen vuoksi useammasta häiriöstä kärsivät kuitenkin hakevat apua todennäköisemmin kuin henkilöt joiden sairaus on ei-komorbidinen, jolloin hoidettavan suopea suhtautuminen hoitoon saattaa nopeuttaa paranemista. Yhteisestä taustatekijästä johtuvissa sairauksissa yhden ongelman lieveminen vaikuttaa usein myös toisen oireiden helpottumiseen.


title: Komorbiditeetti

text: Komorbidit häiriöt ovat silti usein vaikeammin hoidettavissa kuin yksittäisesti esiintyvät häiriöt, sillä hoitoa suunniteltaessa on otettava huomioon kunkin häiriön yksittäiset ominaispiirteet ja niiden yhdistelmien variaatiot. Oireiston monimuotoisuus on usein hoitohenkilökunnalle haaste, ja vaatii hoidon mukauttamista hoidettavan yksilön ainutlaatuisiin tarpeisiin.


title: Sinikka Arteva

text: Eeva Sinikka Arteva, o.s. Niskanen, (4. helmikuuta 1945 Helsinki – 16. tammikuuta 2007 Helsinki) oli suomalainen toimittaja.


title: Sinikka Arteva

text: Lapsuus- ja nuoruusvuotensa Arteva vietti Kuopiossa, jossa perhe asui muun muassa Niiralan ja Haapaniemen kaupunginosissa. Perheeseen kuului Sinikan lisäksi neljä nuorempaa sisarusta. Isä Eino Niskanen oli maalari, äiti Aino kävi työssä jonkin aikaa ammuslataamossa. Kodin henkinen ilmapiiri oli avara. Sinikka kävi Valkeisen kansakoulua ja pyrki oppikouluun neljänneltä luokalta. Hän kirjoitti ylioppilaaksi Kuopion yhteiskoulusta vuonna 1964.


title: Sinikka Arteva

text: Kasvuvuosiin Kuopiossa kuului luonnossa retkeilyä kavereiden kanssa, partiota, kirjeenvaihtoa ja koulunkäyntiä. Kesäisin hän hoiti pihapiirin lapsia tai oli töissä kioskilla. Puolisonsa Sepon hän tapasi 14-vuotiaana.


title: Sinikka Arteva

text: Ylioppilaskesän jälkeen hän lähti opiskelemaan tiedotusoppia Tampereen yliopistoon. Vuoden 1965 kesän Sinikka Arteva työskenteli kesätoimittajana Savon Sanomissa.


title: Sinikka Arteva

text: Sinikka Arteva kiinnostui Kiinasta vuonna 1974, jolloin hän teki sinne ensimmäisen matkansa. Hän seurasi paljon Kiinan asioita ja kävi siellä useasti. Arabian kielestä hän kiinnostui 1970-luvun alussa.


title: Sinikka Arteva

text: Arteva toimi Yleisradion toimittajana lähes 40 vuotta. Hän aloitti vuonna 1966 kotimaantoimittajana uutisissa. Vuonna 1968 Pariisin opiskelijamellakoiden ja Tshekkoslovakian miehityksen aikaan hän oli jo ulkomaan toimituksessa vakituisena. Arteva siirtyi nopeasti Lähi-idän tilanteen raportoijaksi. Lisäksi hän oli kirjeenvaihtajana lyhyitä jaksoja muun muassa Washingtonissa, Pariisissa ja Tukholmassa. Pekingissä hän oli Yleisradion ensimmäinen päätoiminen kirjeenvaihtaja helmikuusta 1996 alkaen. Pekingistä palattuaan 1999 Arteva ehti toimia YLE24:n uutispäällikkönä ennen jäämistään eläkkeelle 2005.


title: Sinikka Arteva

text: Toimittajan työn lisäksi Arteva kirjoitti kaksi teosta: Vuonna 1999 ilmestyi muistelmat "Idän kirjeenvaihtaja", joka keskittyy hänen Aasian-vuosiinsa; seuraavana vuonna julkaistiin teos "Rakastuin ulkomaalaiseen".


title: Jean-Luc Crétier

text: Jean-Luc Crétier (s. 28. huhtikuuta 1966 Albertville, Ranska) on ranskalainen uransa lopettanut alppihiihdon olympiavoittaja.


title: Jean-Luc Crétier

text: Crétier voitti syöksylaskun olympiakultaa vuoden 1998 kisoissa. Hän ei koskaan pystynyt voittoon asti alppihiihdon maailmancupissa mutta pääsi palkintokorokkeelle viisi kertaa. Paras sijoitus maailmancupin loppupisteissä oli 18:s.


title: Jonas Savimbi

text: Jonas Malheiro Savimbi (3. elokuuta 1934 – 22. helmikuuta 2002) oli angolalainen kapinallisjohtaja ja sissisotilas, joka perusti UNITAn vuonna 1966 ja johti puoluetta kuolemaansa saakka.


title: Jonas Savimbi

text: Jotkut pitivät Savimbia merkittävänä vapaustaistelijana, mutta mm. Angolan hallituksen taholta hänen toimintaansa on luonnehdittu suoraan terrorismiksi.


title: Jonas Savimbi

text: Savimbi syntyi keskiangolalaisessa Huambon maakunnassa. Hän opiskeli 1960-luvulla Kiinassa ja liittyi myöhemmin Angolassa marxistiseen MPLA-puolueeseen. Hän vaihtoi puoluetta kansalliseen vapautusrintama FNLA:han ja perusti vuonna 1966 UNITA:n. UNITA oli yksi osapuolista Angolan sisällissodassa, joka puhkesi pian maan itsenäistyttyä Portugalista. Savimbi tuli tunnetuksi taistelustaan Angolan marxistihallitusta vastaan.


title: Jonas Savimbi

text: Savimbi tapasi Ronald Reaganin Valkoisessa talossa 1986. Hän palasi parin vuoden päästä Washingtoniin ja oli Heritage Foundationin kannattaja. Savimbi puhui sujuvasti seitsemää kieltä.


title: Jonas Savimbi

text: Angolan sisällissodassa saavutettiin lopulta aselepo, ja vuoden 1992 vaaleissa Savimbi oli ehdolla maan presidentiksi tuloksetta. Myöhemmin Savimbi kieltäytyi varapresidentin virasta ja hänen johtamansa UNITA rikkoi aselevon 1998. Selvittyään useista salamurhayrityksistä Savimbi sai surmansa taistelussa 22.2.2002. Savimbin kuoleman jälkeen solmittiin uusi aselepo, vaikka maa jakautuu yhä voimakkaasti UNITA:n ja MPLA:n kannattajien kesken.


title: Karthala

text: Karthala on aktiivinen tulivuori Komoreilla, Grande Comoren saaren eteläpäässä. 2 361 metriä korkea kilpitulivuori on toinen Grande Comoren muodostavista tulivuorista. Se on myös koko Komorin saarten korkein kohta sekä eräs maailman suurimmista aktiivisista tulivuorista. Toistuvat sortumiset ovat synnyttäneet Karthalan huipulle kolme kilometriä leveän ja neljä kilometriä pitkän kalderan.


title: Karthala

text: Sekä kaldera että itse vuori ovat muotoutuneet vähitellen jokaisen purkauksen ja laavavirtojen seurauksena. Karthalan viimeisin suuri purkaus tapahtui vuonna 2005, jolloin tuhansia saaren asukkaita evakuoitiin turvaan. Pienempiä purkauksia vuorella on sattunut muun muassa toukokuussa 2006 ja tammikuussa 2007, jolloin Grande Comoren saari asetettiin purkauksen vuoksi hälytystilaan. 1903 vuoresta purkautuneet myrkylliset kaasut surmasivat 17 henkeä. Vuonna 1860 Karthalasta lähtöisin oleva laavavirta ylsi saaren länsirannikolla sijaitsevan Komorien pääkaupungin Moronin pohjoispuolelle, 13 kilometrin päähän tulivuoresta. Laavavirrat ovat yltäneet rannikolle saakka useamminkin sekä saaren länsi- että itäpuolella. Keskimäärin Karthalalla on ollut tapana purkautua 11 vuoden välein ja 1800-luvulta lähtien purkauksia on kertynyt yli toistakymmentä.


title: Jeff Hawke

text: Jeff Hawke on Sydney Jordanin piirtämä englantilainen science fiction -sarjakuva. Sitä julkaistiin Daily Express -lehdessä vuodesta 1955 vuoteen 1974. Suomessa sarjakuvaa julkaisi Agentti X9 -lehti ja myöhemmin albumeina kustannusyhtiö Jalava.


title: Jeff Hawke

text: Erityisesti Italiassa ja Pohjoismaissa "Jeff Hawkea" pidetään yhtenä tärkeimmistä tieteissarjakuvista. Se saavutti suurimman suosion muun muassa Espanjassa ja Ruotsissa, vaikka sitä julkaistiin alun perin englanninkielisessä sanomalehdessä.


title: Jeff Hawke

text: Nimihahmo Jeff Hawken lisäksi sarjakuvassa ei esiinny monia muita henkilöitä. Tässä kuitenkin joitain heistä:


title: Dysgrafia

text: Dysgrafia (tai agrafia) on keskushermostoperäinen kirjoitushäiriö, joka esiintyy usein lukemisen erityisvaikeuden (dysleksia) tai muiden oppimishäiriöiden yhteydessä. Sen ilmenemistapoja voi olla esimerkiksi:Dysgrafia ei ole merkki älyllisestä jälkeenjääneisyydestä, eikä vaikuta muutoin ilmenevään lahjakkuuteen. Sen vuoksi dysgrafiasta kärsivälle olisi tärkeää luoda uskoa ja halua oppimiseen muilla osa-alueilla. Dysgraafikolla on oikeus tukitoimenpiteisiin oppimisympäristössään, ja hänellä on oltava mahdollisuus tutustua ja omaksua vaihtoehtoisia oppimismenetelmiä tai ilmaisutapoja.


title: Dysgrafia

text: Lukemisen ja kirjoittamisen häiriöistä esiintyvyys noin 10 % lapsista ja noin 6 % aikuisista.


title: Somalian sota 2006–

text: Somalian sota on Somaliassa meneillään oleva aseellinen konflikti, jossa Etiopia ja sen tukema Somalian väliaikainen hallitus taistelevat islamilaista Islamilaisten oikeusistuinten liittoa ja muita aseellisia ryhmittymiä vastaan tarkoituksena saada maa komentoonsa. Sota alkoi virallisesti 21. joulukuuta 2006, kun islamistien johtaja šeikki Hassan Dahir Aweys julisti, että "Somalia on sotatilassa ja kaikkien somalien pitäisi ottaa osaa taisteluun Etiopiaa vastaan". Etiopian pääministeri Meles Zenawi julisti maan olevan sodassa islamisteja vastaan 24. joulukuuta 2006. Etiopialaiset ovat kristittyjä, ja pelko islamin vaikutusvallan kasvusta on osin pelon taustalla.


title: Somalian sota 2006–

text: 20. joulukuuta taistelut alkoivat väliaikaishallituksen pääkaupungin Baidoan lähellä. Ryhmien johtajat pitivät avoimena mahdollisuuden osallistua rauhanneuvotteluihin EU:n välityksellä. 22. joulukuuta Etiopian hallitus ilmoitti lähettäneensä Baidoaan 20 T-55-panssarivaunua ja neljä taisteluhelikopteria. 26. joulukuuta islamistit vetäytyivät kaikilla rintamilla. 27. joulukuuta hallituksen joukot valtasivat Jowharin, 90 kilometriä Mogadishusta pohjoiseen. Samana päivänä Islamilaisten oikeusistuinten liiton johtajat erosivat Somalian hallituksen ja Etiopian joukkojen lähestyessä pääkaupunkia ja luovuttivat Mogadishun hallinnan sen asukkaille välttääkseen verilöylyn ja kaupungin tuhon.


title: Somalian sota 2006–

text: Viimeinen liiton hallussa ollut kaupunki Kismayo, joka sijaitsee 300 km etelään Mogadishusta, vallattiin 1. tammikuuta. Taisteluja käytiin Jilibissä, 100 km kaupungista pohjoiseen, ja sen jälkeen joukot vetäytyivät etelään kohti Kenian rajaa. Ras Kambonin taistelu, joka alkoi 5. tammikuuta, johti islamistien vetäytymiseen alueelta. Yhdysvallat tuki hyökkäystä AC-130-maataistelukoneilla ensisijaisena tavoitteenaan eliminoida alueella toimivat Al-Qaedan jäsenet. Osan sen johtajista uskotaan paenneen Jemeniin. Taistelut Mogadishusta kiihtyivät maaliskuun lopussa, ja yli tuhannen ihmisen arvioitiin kuolleen. Islamistit aloittivat itsemurhaiskut etiopialaisia ja somalialaisia joukkoja vastaan. Kesäkuussa Mogadishussa puhjenneiden levottomuuksien jälkeen viranomaiset julistivat pääkaupunkiin ulkonaliikkumiskiellon. YK:n turvallisuusneuvosto hyväksyi Afrikan Unionin rauhanturvajoukot Somaliaan puoleksi vuodeksi. Taistelut puhkesivat Mogadishussa. Punaisen ristin mukaan taistelut olivat pahimmat 15 vuoteen. Yli 320 000 somalia pakeni. Satoja kuoli. Merirosvot uhkasivat ruokalähetyksiä.


title: Somalian sota 2006–

text: Yhdysvaltojen laivasto ampui kohteita, joissa Al–Qaedan epäiltiin toimivan Puntlandissa. Pääministeri Ghedi pelastui itsemurhapommittajalta asunnossaan. Etiopian pääministeri Meles Zenawi kävi Mogadishussa ja lupasi vetää joukkonsa, kun rauhasta saadaan pysyvä. Ihmisoikeusjärjestö Human Rights Watch väitti Etiopian, Somalian hallituksen ja kapinallisjoukkojen syyllistyneen sotarikoksiin. Syyskuussa vastarintajoukot kokoontuivat Asmarassa Eritreassa ja suunnittelivat diplomaattista ratkaisua. Etiopian joukot ampuivat ulkomaisia joukkoja vastustavia mielenosoittajia Mogadishussa. Raskaimmat taistelut sitten huhtikuun. Etiopialaiset toivat lisäjoukkoja kaupunkiin. Marraskuussa hallitus sulki yksityiset radioasemat Radio Shabelle, Radio Simba ja Radio Banadir. YK:n edustaja kuvasi Somalian kriisiä pahimmaksi Afrikassa ja esitti kansainvälisen oikeuden käyttöä. Nur Addesta tuli uusi pääministeri. Somalialaisten pakolaisten määrä nousi miljoonaan, kun pääkaupungista pakeni 200 000. Etiopian joukot poistuivat joulukuun lopulla Gurielista, jossa olivat majoittuneet Suomen kehitysyhteistyövaroin rakennettuun terveyskeskukseen palatakseen sinne uudestaan puoli vuotta myöhemmin. Elokuussa kaksi somalialaista toimittajaa sai surmansa Mogadishussa. Toinen toimittajista oli kritisoinut radio-ohjelmissaan Somalian hallitusta ja islamisteja.


title: Somalian sota 2006–

text: Tammikuussa Burundi lähetti 440 miestä Afrikan unionin joukkoihin Mogadishuun. Yhdysvallat laukaisi ohjuksen Dhobleen kohteenaan al-Qaeda. Islamistien kapina laajeni.


title: Somalian sota 2006–

text: Euroopan Unioni pyysi kansainvälistä apua merirosvouksen lopettamiseksi Somalian rannikolla. Huhtikuussa Yhdysvaltain ohjus surmasi al-Shabaab-ryhmän johtajan Aden Hashi Ayron, ja samalla kuoli ja haavoittui useita siviilejä. Toukokuussa Etiopian pääministeri Meles Zenawi sanoi pitävänsä joukot Somaliassa kunnes "jihadistit" on lyöty. YK:n turvallisuusneuvosto kutsui ulkomaisia laivastoja ottamaan kiinni merirosvot Somalian rannikolta. Kesäkuussa siirtymäkauden hallitus solmi tulitauon oppositioryhmä "Somalian vapautuksen allianssin kanssa. Islamilaisten tuomioistuinten joukkojen johtaja Hassan Dahir Aweys hylkäsi hallituksen tarjoaman sopimuksen, jonka mukaan etiopialaiset poistuisivat Somaliasta 120 päivässä. Hän lupasi suostua rauhaan vasta Etiopian joukkojen poistuttua maasta. Heinäkuussa YK:n kehitysohjelman johtaja Somaliassa, Osman Ali Ahmed sai surmansa asemiesten laukauksista Mogadishussa. Kaikki sodan osapuolet tuomitsivat ampumisen.


title: Setälän senaatti

text: Setälän senaatti oli viimeinen Suomen suuriruhtinaskunnan senaatti. Se aloitti Tokoin senaatin pohjalta 8. syyskuuta 1917. Sitä on kutsuttu tynkäsenaatiksi, koska sosiaalidemokraattien edustajien lähdettyä Tokoin senaatista jäivät senaattiin Nuorsuomalaisesta puolueesta E. N. Setälä ja Rudolf Holsti (kamari- ja sosiaalitoimituskunnan vt. päällikkö), Suomalaisesta puolueesta Antti Tulenheimo (talousneuvoston jäsen ja oikeustoimituskunnan päällikkö) ja Allan Serlachius sekä Ruotsalaisesta puolueesta Leo Ehrnrooth (Kauppa- ja teollisuustoimituskunnan päällikkö). 17. syyskuuta tuli senaattiin Harald Åkerman, josta tuli kamaritoimituskunnan päällikkö (johtaen myös elintarvikeosastoa).


title: Setälän senaatti

text: Setälän senaatti pyrki luomaan ainakin tilapäisen ratkaisun siitä, millä toimielimellä on Suomessa korkein valta. Venäjän Lokakuun vallankumous aikaansai lopullisen päätöspaineen: Suomen eduskunta päätti 15. marraskuuta 1917 ottaa korkeimman vallan käsiinsä.


title: Setälän senaatti

text: Setälän senaatti jätti eronpyyntönsä heti hallitusvaltakysymyksen ratkettua. Ero sille myönnettiin, kun Svinhufvudin senaatti eli itsenäisyyssenaatti nimitettiin 27. marraskuuta 1917.


title: Shawn Pyfrom

text: Shawn Caminiti Pyfrom (s. 16. elokuuta 1986 Tampa, Florida) on yhdysvaltalainen näyttelijä, joka on esiintynyt useissa televisiosarjoissa ja elokuvissa. Vuodesta 2004 lähtien hän on näytellyt sarjassa "Täydelliset naiset", jossa hän oli ensimmäisellä kaudella vierailuroolissa, mutta sai myöhemmin vakituisen roolin. Pyfrom on osittain italialaista alkuperää ja hänellä on vanhempi veli Christopher ja nuorempi sisko Amber.


title: Mikko Setälä

text: Mikko Setälä on suomalainen sarjayrittäjä, sijoittaja ja kirjailija. Hän on syntynyt Helsingissä, käynyt Helsingin Suomalaisen Yhteiskoulun ja valmistunut diplomi-insinööriksi Teknillisestä korkeakoulusta.


title: Mikko Setälä

text: Setälä on työskennellyt vuodesta 1983 alkaen erilaisissa suomalaisissa ja kansainvälisissä liikeenjohdon tehtävissä erityisesti ICT-sektorilla yrityksissä R.Linturi Oy (osakkaana), Lotus Development, IBM, TJ Group, Pro-Source ja Rovio Entertainment. Setälä on toiminut monien suomalaisten ja kansainvälisten yhtiöiden hallituksissa ja toiminut investointipankkiirina tehden yritysjärjestelyjä ja rahoitusta.


title: Mikko Setälä

text: Mikko Setälä kuuluu Setälien ja Krohnien kirjallisiin sukuihin ja hänen isoisänsä on kirjailija Vilho Setälä, isoäitinsä kirjailija, runoilija Aini Setälä, isoisän isä E. N. Setälä ja isoisän äiti kirjailija Helmi Krohn.


title: Mikko Setälä

text: Setälä on kirjoittanut kaksi kirjaa: tietokirjan "Windows" (Yritysmikrot Kustannus Oy, 1990) ja japanilaiseen tanka -tyyliin kirjoitetun runokokoelman "TJ 0 -muistelmia miljoonista" (Talentum, 2006) sekä kolumneja "Tietoviikkoon" vuodesta 2006 alkaen sekä viikoittaisia "Taloustankoja" eli talousaiheisia runoja "Helsingin Sanomiin". Tästä Setälä on saanut Helsingin Sanomien "Vuoden Talouskulttuuriteko" -palkinnon.


title: Mikko Setälä

text: Otteena runo nimeltä 3.32:


title: Mikko Setälä

text:
"Tyhjennän huoneen"/
"pääkoppaa en kykene"/
"haluaisinko"/
"en kuitenkaan tietenkään"/
"vihdoinkin TJ nolla"


title: SKP:n Joensuun piirijärjestö

text: SKP:n Joensuun piirijärjestö on Suomen Kommunistisen Puolueen toimintaa Pohjois-Karjalan vaalipiirissä ohjaava järjestö. Piiritoimisto sijaitsee Joensuussa.


title: SKP:n Joensuun piirijärjestö

text: SKP:n puolueriidan alussa Joensuun piiri oli puolueen enemmistön hallussa, mutta taistolainen oppositio nousi enemmistöksi 1970-luvun alussa. Joensuu oli SKP:n piireistä ainoa, joka vaihtoi suuntautumistaan 1960-luvun lopun jälkeen. Joensuun piiri erotettiin vanhasta SKP:sta vuonna 1985 muiden oppositiopiirien tapaan, jonka jälkeen se siirtyi SKP:n järjestöjen keskuskomitean (myöh. SKPy) alaisuuteen. SKP:n enemmistö perusti tilalle n.


title: Helsingin Kokoomus

text: Helsingin Kokoomus on yksi Kansallisen Kokoomuksen piirijärjestöistä. Se vastaa Kansallisen Kokoomuksen järjestö-, tiedotus- ja vaalitoiminnasta Helsingissä. Kokoomus on pitkään ollut kaupungin suurin puolue.


title: Helsingin Kokoomus

text: Ylintä päätösvaltaa Helsingin Kokoomuksessa käyttää piirikokous, joka valitsee 12-jäsenisen piirihallituksen. Piirin puheenjohtajana toimii Maarit Vierunen. Käytännön toiminnasta vastaa toiminnanjohtaja Sini Jokinen.


title: Helsingin Kokoomus

text: Helsingin Kokoomuksen piiritoimisto sijaitsee Kampissa, osoitteessa Runeberginkatu 5 B, 7.krs, 00100 Helsinki.


title: Helsingin Kokoomus

text: Vuonna 1964 perustettu Vuosaareen Kokoomus on yksi Helsingin Kokoomuksen jäsenyhdistyksistä. Se vastaa omalta osaltaan Kansallisen Kokoomuksen Helsingin järjestö-, tiedotus- ja vaalitoiminnasta Vuosaaressa. Yhdistys järjestää lisäksi alueellaan HOK-Elannon valtuuston vaalit ja Vuosaaren seurakunnan kirkolliset vaalit. Kokoomus on ollut vuoden 2007 kuntavaaleista lähtien Vuosaaren suurin puolue.


title: Helsingin Kokoomus

text: Yhdistyksen jäsenkuntaan kuuluu toinen helsinkiläisistä Euroopan Parlamentin jäsenistä, Petri Sarvamaa. Jäsenkuntaan on kuulunut aiemmin muun muassa Helsingin kaupunginhallituksen puheenjohtaja Risto Rautava. Yhdistyksen puheenjohtajana toimi vuosina 2012-2014 Ossi Mäntylahti. Vuodesta 2014 lähtien puheenjohtajana toimi Eppie Eloranta. 2015-2017 puheenjohtajana Aarno Lyytinen.


title: Lapin Kokoomus

text: Lapin Kokoomus on Kansallinen Kokoomus r.p.:n Lapin vaalipiirissä toimiva piirijärjestö, joka asettaa vaalipiirin kansanedustajaehdokkaat Kokoomuksen vaalilistalle. Lapin Kokoomuksella on ollut ajoittain yksi kansanedustaja Lapista vaalipiiristä, jossa Keskustan vaikutus on voimakas.


title: Lapin Kokoomus

text: Eduskuntavaaleissa Kristillisdemokraattien Lapin piiri oli jo sopinut keskiryhmien vaaliliitosta Keskustan Lapin piirin kanssa, kunnes tuli tieto siitä, että Suomen Kristillisdemokraatit solmiikin kokoomuksen kanssa valtakunnallisen vaaliliiton, mikä esti kristillisdemokraatteja solmimasta piirikohtaisesti vaaliliittoja Keskustan kanssa, josta kristillisdemokraatit olivat perinteisesti hyötyneet.


title: Lapin Kokoomus

text: Vaaliliitto varmisti Jari Vilénin uudelleen valinnan Lapista.


title: Pohjois-Savon Kokoomus

text: Pohjois-Savon Kokoomus ry oli vuosina 1920-2013 Pohjois-Savon vaalipiirissä toiminut Kansallisen Kokoomuksen piiriyhdistys. Sen puheenjohtaja oli Pekka Leskinen, varapuheenjohtajat Jaakko Kekoni ja Tiina-Liisa Liukkonen sekä toiminnanjohtaja Eeva-Liisa Perki-Latvaniemi. Vuonna 2013 piiri yhdistyi Pohjois-Karjalan Kokoomuksen kanssa Savo-Karjalan Kokoomukseksi.


title: Pohjois-Savon Kokoomus

text: Piirijärjestön muodostivat noin 40 kokoomusyhdistystä, mukaan lukien kolme Kokoomuksen Naisten Liiton jäsenyhdistystä, viisi Kokoomuksen Nuorten Liiton jäsenyhdistystä sekä yksi Kokoomuksen Opiskelijaliitto Tuhatkunnan yhdistys.


title: Uudenmaan Kokoomus

text: Uudenmaan Kokoomus on Kokoomuksen Uudenmaan vaalipiirin käsittävä piirijärjestö, joka valmistelee Kokoomuksen Uudenmaan vaalipiirin ehdokasasettelun eduskuntavaaleihin.


title: Uudenmaan Kokoomus

text: Piirillä on 2015 eduskuntavaalien jälkeen yhdeksän kansanedustajaa: Alexander Stubb, Harry Harkimo, Outi Mäkelä, Elina Lepomäki, Kari Tolvanen, Sari Multala, Kai Mykkänen, Sanna Lauslahti ja Eero Lehti.


title: NCAA

text: NCAA eli National Collegiate Athletic Association on Yhdysvalloissa toimiva yliopistourheilun kattojärjestö. Sen päämaja on Indianapolisissa, Indianan osavaltiossa.


title: NCAA

text: NCAA koostuu noin 1 200 instituutiosta, organisaatiosta ja yksittäisistä henkilöistä, jotka järjestävät Yhdysvaltojen eri yliopistojen urheilutoimintaa. NCAA:lla on oma säännöstönsä, jota jäsenorganisaatioiden tulee noudattaa. Säännöissä on muun muassa tiukkoja määräyksiä urheilutoiminnan ammattimaisuuden rajoittamiseksi.


title: NCAA

text: NCAA on jakanut yliopistourheilun kolmeen tasoon: Division I, Division II ja Division III. Tietyissä urheilulajeissa saatetaan poiketa tästä jaosta eri tavoilla.


title: NCAA

text: NCAA perustettiin vuonna 1906 nimellä Intercollegiate Athletic Association. Nykyisen nimen järjestö otti käyttöönsä neljä vuotta myöhemmin. Ensimmäiset kansalliset korkeakoulujen väliset mestaruuskilpailunsa NCAA järjesti vuonna 1921.


title: Kristillisdemokraattien Lapin piiri

text: Suomen Kristillisdemokraattien Lapin piiri on Suomen Kristillisdemokraattien Lapin vaalipiirissä toimiva piirijärjestö. Puolue ei ole koskaan saanut kansanedustajia Lapista. Piirijärjestöön kuuluu viisi paikallisosastoa ja naisjaosto.


title: Kristillisdemokraattien Lapin piiri

text: Kristillisdemokraattien Lapin piiri on ollut perinteisesti vaaliliitossa Keskustan Peräpohjolan piirin ja Keskustan Lapin piirin kanssa osana keskiryhmien vaaliyhteistyötä. Eduskuntavaaleissa 2003 yhteistyö keskeytyi, koska Suomen Kristillisdemokraatit solmi valtakunnallisen vaaliliiton kokoomuksen kanssa. Vaaliliitto, johon kuuluivat myös Perussuomalaiset ja Liberaalit, varmisti Jari Vilénin uudelleen valinnan Lapista. Eduskuntavaaleissa 2007 kristillisdemokraateilla oli jälleen vaaliliitto keskustan kanssa.


title: Dyspraksia

text: Dyspraksia ("vanh".), "nyk". motoristen toimintojen koordinaatiohäiriö, tarkoittaa vaikeutta suorittaa tahdonalaisia liikkeitä tai liikesarjoja. Kyseessä on potilaan ikään ja kognitiivisiin taitoihin nähden niin huomattava motorisen koordinaation puute tai vaikeus oppia uusia motorisia toimintoja, että se häiritsee hänen jokapäiväistä elämäänsä. Lapsista noin 6 %:lla esiintyy koordinaatiohäiriötä, ja valtaosa potilaista on poikia. Koordinaatiohäiriöitä liittyy myös moniin neurologisiin sairauksiin ja lihastauteihin.


title: Dyspraksia

text: Kehityksellinen verbaalinen dyspraksia on dysfasiaa.


title: Dyspraksia

text: Koordinaatiohäiriö voi vaihdella sekä laajuutensa että vakavuusasteensa suhteen. Ongelma voi olla vain tietyn liikkeen säätelyssä, kuten saksilla leikkaamisessa, toisilla taas laajemmin liikkeiden säätelyssä, jolloin toiminta voi olla esimerkiksi tavallista hitaampaa tai ei onnistu lainkaan. Kehitykselliseen koordinaatiohäiriöön liittyy useimmiten myös muita ongelmia. Mitä vaikeampi häiriö on kyseessä, sitä useammin siihen liittyy myös laaja-alaisia oppimisvaikeuksia.


title: Dyspraksia

text: Kehityksellinen koordinaatiohäiriö ilmenee motorisen kehityksen hitautena, vaikeutena liikuntasuorituksissa ja kädentaidoissa sekä yleisenä kehon käytön kömpelyytenä. Lapsi kolhii itseään, pudottelee tavaroita, kompastelee, hänen voimansäätelynsä on epätarkoituksenmukaista, pukeutuminen ja ruokailu sujuvat hitaasti ja kömpelösti tai liikkuminen voi olla rytmitöntä. Niinpä koordinaatiohäiriöiset saattavat vasta myöhään oppia sitomaan kengännauhansa ja ottamaan pallon kiinni. Myös piirtäminen voi olla vaikeaa. Oman kehon ja tilan hahmottamisessa voi myös olla vaikeuksia.


title: Dyspraksia

text: Dyspraksian ohella lapsi kärsii usein muistakin kehityshäiriöistä, kuten tarkkaavaisuushäiriöstä, muista oppimisvaikeuksista ja kielen kehityksen häiriöistä. Koordinaatiohäiriö saattaa myös lisätä ahdistuneisuutta. Lapsi voi olla muuten älykäs, mutta motoriset ongelmat voivat vaikeuttaa koulunkäyntiä, mikä saattaa vaikuttaa negatiivisesti lapsen minäkuvaan. Motoriset ongelmat voivat lisäksi vaikuttaa sosiaalisiin taitoihin. Tutkimukset ovat muun muassa osoittaneet dyspraksian olevan yhteydessä alentuneeseen kykyyn lukea kasvojen ilmeitä.


title: Dyspraksia

text: Dyspraksia seuraa läpi elämän. Aiheesta tehty tutkimus on painottunut lapsiin, joten aikuisiän dyspraksia on jäänyt vähemmälle huomiolle. Tämän vuoksi moni dyspraksiasta kärsivä aikuinen ei ole saanut diagnoosia tai on viettänyt lapsuutensa ja nuoruutensa ihmetellen, mikä hänessä on vialla, kunnes häiriö on todettu.


title: Dyspraksia

text: Dyspraksiaan ei tunneta parannusta. Häiriön vaikutusta henkilön elämään voidaan kuitenkin yrittää pienentää erilaisilla oireenhallintakeinoilla.


title: Dyspraksia

text: Kehityksellisen koordinaatiohäiriön aiheuttama haitta saattaa vähentyä lapsen kasvaessa ja kehittyessä. Kuitenkin ilman tehokasta kuntoutusta ja monipuolista motorista harjoittelua lähes puolet 5-vuotiaana diagnoosin saaneista lapsista on vielä 15-vuotiaana ikätasoaan jäljessä motorisissa kyvyissä. Tehokkain motorisen harjoittelun muoto on tehtäväspesifi harjoittelu eli yksittäisten kädentaitojen, liikkumistaitojen tai tasapainotaitojen harjaannuttaminen. Harjoittelu on tehokkainta, kun lapset ovat 6–13 vuoden ikäisiä, ja sitä kannattaisi olla 3–5 kertaa viikossa. Yksilöopetus ei ole tutkimusten mukaan yhtä tehokasta kuin kotona tai pienryhmässä tapahtuva harjoittelu.


title: Dyspraksia

text: Häiriön syytä ei tiedetä, mutta koordinaatiohäiriö voi johtua sikiönkehityksen aikana tai myöhemmin tapahtuneesta aivovauriosta.


Perussuomalaisten Varsinais-Suomen piiri on Varsinais-Suomen vaalipiirissä toimiva Perussuomalaisten piiriyhdistys. Piirin hallituksen puheenjohtaja on Vilhelm Junnila. Piirisihteerinä toimii Tapio Äyräväinen. Piirin aiemmat puheenjohtajat ovat Lauri Heikkilä (1996–2011), Juhani Pilpola (2012–2015) ja Janne Aso (2016–2017).


title: Perussuomalaisten Varsinais-Suomen piiri

text: Vuoden 2012 kunnallisvaaleissa Perussuomalaiset sai Varsinais-Suomessa kunnanvaltuustoihin 92 valtuutettua ja oli Varsinais-Suomessa neljänneksi suurin puolue.


text: Vuoden 2017 kuntavaaleissa Perussuomalaiset sai Varsinais-Suomessa 7,8 % äänistä ja puolue oli Varsinais-Suomessa kuudenneksi suurin puolue kannatuksessa mitattuna.


text: Eduskuntavaaleissa 2011 Perussuomalaiset oli 18,1 % kannatuksella vaalipiirin kolmanneksi suurin puolue ja sai eduskuntaan Varsinais-Suomen ehdokaslistalta kolme kansanedustajaa: Kike Elomaa, Lauri Heikkilä ja Maria Lohela. Heistä tuli samalla puolueen historian ensimmäiset Varsinais-Suomen vaalipiiristä valitut kansanedustajat.


text: Vuoden 2015 eduskuntavaaleissa Perussuomalaiset nousi vaalipiirin toiseksi suurimmaksi puolueeksi 19,3 % kannatuksella. Listalta valittiin toiselle kaudelle eduskuntaan Kike Elomaa ja Maria Lohela sekä uutena Ville Tavio.


title: Erik Seidel

text: Erik Seidel (s. 6. marraskuuta 1959) on yhdysvaltalainen pokeriammattilainen.


title: Erik Seidel

text: Seidel keskeytti collegen 1970-luvun lopulla ja aloitti uran backgammonammattilaisena. Hän pelasi pääosin New Yorkin Mayfair Clubilla. Las Vegasiin suuntautuneen turnausmatkan jälkeen hän innostui myös pokerista. Vuonna 1985 hän alkoi työskennellä Wall Streetilla osakemarkkinoilla, mutta palasi pokerinpelaajaksi pörssikurssien romahdettua vuonna 1987.


title: Erik Seidel

text: Seidelin ensimmäinen merkittävä pokeriturnaus oli vuoden 1988 World Series of Pokerin päätapahtuma. Seidel epäonnistui pelaamassaan yhdeksässä satelliittiturnauksessa ja lopulta osti sisäänpääsyn pääturnaukseen. Hän sijoittui yllättäen toiseksi häviten ainoastaan Johnny Chanille. Turnauksen viimeinen käsi on mukana elokuvassa "Rounders - ässä hihassa".


title: Erik Seidel

text: Varhaisesta menestyksestään huolimatta Seidel ei kuitenkaan siirtynyt välittömästi ammattilaiseksi vaan palasi New Yorkin pörssiin. Täysammattilaiseksi hän tuli vuonna 1995, jolloin Seidel vaimoineen muutti Las Vegasiin.


title: Erik Seidel

text: Seidel on voittanut kaikkiaan kahdeksan WSOP-ranneketta - häntä enemmän voittoja on ainoastaan Phil Hellmuthilla, Johnny Chanilla, Doyle Brunsonilla ja Johnny Mossilla. Hänellä on kaikkiaan 60 WSOP-rahasijaa. Tässä tilastossa hän on neljäntenä.


title: Erik Seidel

text: World Poker Tourilla Seidel voitti Foxwoods Poker Classicin vuonna 2008. Ykköspalkinto oli 992 890 dollaria. Vuoden 2009 Aussie Millionsin pääturnauksessa hän oli toinen. Vuosi 2011 on ollut toistaiseksi Seidelille todellinen menestysvuosi: tammikuun Aussie Millions -turnaussarjassa hän voitti A$ 250,000 Super High Roller No Limit Hold'em -turnauksen ja 2,5 miljoonaa Australian dollaria sekä oli kolmas A$ 100,000 No Limit Hold'em -turnauksessa ansaiten 625 000 Australian dollaria. Helmikuussa hän voitti L.A. Poker Classicin high roller -turnauksen (palkintorahat 144 570 dollaria), maaliskuussa NBC National Heads-Up Championshipin (750 000 dollaria) ja toukokuussa Ninth Annual Five Star World Poker Classicin high roller -turnauksen (1 092 780 dollaria). Lisäksi hän oli maaliskuussa toinen WPT:n Hollywood Poker Openissa ansaiten 155 103 dollaria.


title: Erik Seidel

text: Seidel edusti Full Tilt Poker -nettipokerihuonetta ennen Pokerin mustaa perjantaita 15.4.2011. Elokuussa 2013 Seidelin pokeriuran turnausansiot ylittivät 17,6 miljoonaa dollaria. Hän on turnausrahatilastoissa 5. menestynein turnauspelaaja.


title: Pertti Duncker

text: Pertti Duncker (13. tammikuuta 1941, Helsinki – 1. joulukuuta 2009 ) oli suomalainen purjehtija ja kirjailija. Duncker on kirjoittanut matkoistaan itse suunnittelemallaan ja rakentamallaan Merivuokko-purjeveneellä kuusi kirjaa, joista neljä kuvaa maailmanympäryspurjehdusta vuosina 1990–1996. Hän toimi Vene-lehden avustajana vuodesta 1975. Duncker purjehti ensimmäisenä suomalaisena Etelämantereelle vuonna 1992. Hän oli helsinkiläisen Pursiseura Sindbadin jäsen.


title: Kismayo

text: Kismayo tai Kismayu (; ) on satamakaupunki Ala-Jubassa eteläisessä Somaliassa. Kismaajo on Mogadishun ja Hargeisan jälkeen Somalian kolmanneksi suurin kaupunki. Se sijaitsee 528 kilometriä Mogadishun lounaispuolella. Kismaajo on lähellä Jubba-joen suuta, jossa joki laskee Intian valtamereen. Vuonna 2007 kaupungissa asui noin 256 000 ihmistä. Vuoden 2017 väkiluvun arvioitiin olevan 183 000 ihmistä.


title: Kismayo

text: Kismaajo on jaettu neljään alueeseen: Calanleeyhyn (vanhin), Faanooleen, Farjanoon ja Shaqaalahaan.


title: Kismayo

text: Pormestarina toimii Ibrahim Mohamed Jussuf.


title: Kismayo

text: Armeijan koulutuskeskus Marina sijaitsee Kismaajossa. Vuoden 2015 kesäkuussa keskuksessa havaittiin opiskelevan 36 alaikäistä.


title: Kismayo

text: Vuonna 2017 Kismaajossa sijaitsi 19 peruskoulua, joissa opiskeli 14 287 lasta. Kahdeksan koulun yhteydessä toimi ammattikoulu. Suurin osa lapsista ei pääse käymään koulua. Kismaajossa on noin 85 400 alaikäistä. Heistä karkeasti arvioiden 12 000 on vammaisia. Kuitenkin vain 15 vammaisen lapsen on raportoitu käyvän koulua.


title: Kismayo

text: Kismaajossa toimii vuonna 2005 perustettu yksityinen Kismaajon yliopisto, jossa on 600 opiskelijaa. Kismaajossa sijaitsee myös yksi Somalian kolmesta poliisiammattikoulun toimipisteestä, joka avattiin vuonna 2015.


title: Kismayo

text: Maaliskuussa 1993 Yhdysvaltain merijalkaväki teki maihinnousun Kismaajossa, joka oli siihen asti ollut taistelevien klaanien hallussa. Joulukuussa 1993 kenraali Mohammed Said Hersi Morganin joukot hallitsivat kaupunkia Yhdistyneiden kansakuntien rauhanturvaajien läsnäolosta huolimatta. Rauhanturvaajat vetäytyivät lopullisesti joulukuussa 1994. Syyskuussa 1998 Hersi Morgan julisti Jubamaan itsenäiseksi.


title: Kismayo

text: Kesäkuusta 1999 kesäkuuhun 2001 Kismaajoa hallitsivat eversti Ali Hashi Buraleh ja hänen johtamansa Yhdistyneet somalijoukot (ASF). Buraleh taisteli entisen diktaattori Siad Barren puolustusministeri Aden Abdullahi Nur Gabyowin johtaman Somalien kotimaallisen liikkeen kanssa Jubamaasta. Yhdistyneet somalijoukot vaihtoivat nimensä myöhemmin Jubalaakson liitoksi, jonka eri osat taistelivat keskenään.


title: Kismayo

text: Syyskuussa 2006 Islamilaisten oikeusistuinten liitto valtasi Kismaajon. Sittemmin se kuitenkin pakeni kaupungista taisteluitta. Maaliskuussa 2007 Etiopian armeija lähti Kismaajosta ja luovutti sen Somalian siirtymäkauden hallitukselle. Elokuussa 2008 al-Shabaab-liike löi paikallisen Barre Hiraalen johtamat asejoukot ja otti kaupungin haltuunsa. Syksyllä 2009 al-Shabaabin ja Hizbul Islamin taistelijat taistelivat kaupungin hallinnasta. Syyskuun 2012 lopussa Somalian kansallinen armeija ja Afrikan unionin AMISOM-joukot ottivat kaupungin haltuunsa.


title: Kismayo

text: Vuosina 2009–2012 Yhdistyneiden kansakuntien alainen Maailman ruokaohjelma ei kyennyt toimimaan Etelä-Somaliassa sodan ja muun väkivallan takia. Vuonna 2011 Kismajossa oli pahin nälänhätätilanne Somaliassa. Ruokaohjelma sai toimitettua seuraavan ruokakuljetuksen marraskuussa 2012, jolloin aliravittujen määrä oli koko kaupungissa suuri. Puolet kotitalouksista oli suurissa vaikeuksissa saada tarpeeksi ruokaa. Neljännes alle 5-vuotiasta oli aliravittuja. Ruoka-apu jatkoi toimintaansa tammikuun 2013 lopussa.


title: Kismayo

text: Helmikuussa 2017 Keski- ja Etelä-Somaliassa oli paha kuivuuskausi. 600 ihmistä lähiseudulta saapui Kismaajoon saadakseen tarpeeksi ruokaa ja vettä.


title: Alfred Korzybski

text: Alfred Habdank Scarbeck Korzybski (synt. Alfred Władysław Augustyn Korzybski; 3. heinäkuuta 1879 Varsova, Puola – 1. maaliskuuta 1950 Lakeville, Yhdysvallat) oli puolalainen insinööri ja kielitieteilijä. Hänet tunnetaan parhaiten yleisen semantiikan () nimellä kulkeneen kattavaksi tarkoitetun oppirakennelman kehittäjänä.


title: Alfred Korzybski

text: Korzybski syntyi aristokraattiseen varsovalaissukuun, joka oli jo sukupolvien ajan työskennellyt sovellettujen ja teoreettisten tieteiden alalla. Alfred Korzybski ryhtyi opiskelemaan insinööriksi Varsovan Teknillisessä yliopistossa.


title: Alfred Korzybski

text: Ensimmäisessä maailmansodassa Korzybski palveli sotilastiedustelu-upseerina Venäjän armeijassa. Haavoituttuaan mm. jalkaansa hän siirtyi vuonna 1916 Pohjois-Amerikkaan, ensin Kanadaan ja myöhemmin Yhdysvaltoihin koordinoimaan asekuljetuksia rintamalle. Tämän ohella hän luennoi käynnissä olevasta konfliktista amerikanpuolalaiselle yleisöille, samalla edistäen sotaa rahoittavien joukkovelkakirjalainojen myyntiä.


title: Alfred Korzybski

text: Sodan jälkeen hän päätti jäädä Yhdysvaltoihin ja sai kansalaisuuden vuonna 1940. Hänen ensimmäinen kirjansa "Manhood of Humanity" julkaistiin 1921. Siinä hän esitteli uudenlaisen teorian ihmiskunnasta eliölajina, jolle on ominaista "ajan nivominen".


title: Alfred Korzybski

text: Korzybskin suurta synteesiä, "General semantics" -nimellä kulkenutta oppirakennelmaa, ei pidä yhdistää semantiikkaan, vaan ne ovat täysin erillisiä aloja, kuten hän painotti. Sen perusperiaatteet hän esitti vuonna 1933 julkaistussa kirjassaan "Science and Sanity: An Introduction to Non-Aristotelian Systems and General Semantics".


title: Alfred Korzybski

text: Vuonna 1938 hän perusti tätä oppia levittämään ja kehittämään Institute of General Semantics -nimisen instituutin ja johti sitä kuolemaansa asti. Oppirakennelman keskeisin väite kuului, että ihmistietoa rajoittaa ihmisten hermoston rakenne sekä luonnollisten kielten rakenne. Ihmiset eivät voi kokea maailmaa suoraan vaan ainoastaan abstraktioidensa, kuten verbalisoimattomien mielikuvien tai "ounastelujen" ("gleanings"), kautta, ja nämä juontuvat heidän hermostontiloistaan sekä sanallisista viitteistä, jotka ilmaistaan ja johdetaan kielellisistä muodoista.


title: Alfred Korzybski

text: Ajoittain näkemyksemme ja kielemme itse asiassa johtavat meidät virheellisiin "faktoihin", joiden varassa joudumme toimimaan. Toisinaan ymmärryksemme ei rakenteeltaan vastaa sitä, mitä tosiasiallisesti tapahtuu. Hänen oppisuuntansa painotti abstrahoimisen tiedostamista ja käytti hyväkseen menetelmiä, joita hän oli johtanut tieteen ja matematiikan tutkimuksestaan. Tätä tavoitetta kutsuttiin "abstrahoimisen tiedostamiseksi" ("consciousness of abstracting").


title: Alfred Korzybski

text:
Hänen oppiinsa kuului: "En tiedä – ottakaamme selvää!", niin toimintamallina kuin asenteenakin. Hän kannusti saavuttamaan tätä tavoitetta sisäisellä ja ulkoisella levollisuudella, kokemistavalla jota hän kutsui "objektiivisten tasojen hiljaisuudeksi" ("silence on the objective levels").
Eräänä päivänä luennoidessaan oppilasryhmälle Korzybski yllättäen keskeytti opetuksen ja kävi hakemassa laukustaan valkoiseen paperiin käärityn keksipaketin. Hän totesi, että hänen oli aivan pakko syodä jotakin, ja kysyi eturivin oppilailta, haluisivatko hekin keksin. Muutama oppilas otti keksin. "Mainio keksi, vai mitä tuumitte?" sanoi Korzybski ottaessaan toisen. Oppilaat jauhoivat antaumuksella. Sitten hän repäisi valkoisen paperin keksien ympäriltä paljastaakseen paketoinnin. Sen päällä oli suuri koiran pään kuva ja teksti "Koirankeksejä". Oppilaat katsoivat pakkausta järkyttyneinä. Kaksi laittoi kädet suunsa eteen tahtoen oksentaa ja juoksi ulos luokasta käymälään. "Näin näette, hyvät herrat ja rouvat", Korzybski huomautti, "kuinka olen juuri osoittanut, että ihmiset syövät paitsi ruokaa myös sanoja ja edellisen maku usein vaikutuksessaan häviää jälkimmäiselle."


title: Alfred Korzybski

text: Korzybskin opit vaikuttivat gestalt-terapiaan ja neurolingvistiseen ohjelmointiin. Kolmas täydennetty painos "Science and Sanity" -kirjasta mainitsee, että Yhdysvaltain armeija käytti hänen menetelmiään tri Douglas M. Kelleyn alaisuudessa Euroopassa toisessa maailmansodassa lieventämään taisteluväsymystä. Kelley oli myös psykiatri, jonka vastuulle annettiin Nürnbergin syytetyt. Korzybskiltä ovat saaneet vaikutteita myös Kenneth Burke, William S. Burroughs, Frank Herbert, Albert Ellis, Gregory Bateson, Buckminster Fuller, Douglas Engelbart, Alvin Toffler, Robert A. Heinlein, L. Ron Hubbard, A. E. van Vogt, Robert Anton Wilson, viihdyttäjä Steve Allen ja Tommy Hall (13th Floor Elevatorsin sanoittaja) sekä tiedemiehet, kuten psykiatri William Alanson White, fyysikko P. W. Bridgman ja tutkija W. Horsley Gantt (Ivan Pavlovin entinen oppilas ja kollega).


title: Helsingin Vasemmistoliitto

text: Helsingin Vasemmistoliitto on yksi Vasemmistoliiton 15 piirijärjestöstä. Helsingin vasemmistoliittoon kuuluu yli 2000 jäsentä. Piiritoimisto sijaitsee Kallion kaupunginosassa.


title: Helsingin Vasemmistoliitto

text: Helsingin vasemmistoliitto on yksi aktiivisimmista Vasemmistoliiton piireistä. Sen toiminta sisältää kaikkea palvelutoreista DJ-sessioihin ja poliittisista työpajoista tanssi-iltoihin.


title: Helsingin Vasemmistoliitto

text: Helsingin vasemmistoliiton palvelutoreilla autetaan arjen ongelmissa. Toreilla korjataan rikkinäisiä pyöriä, mitataan verenpainetta, maalataan lapsille kasvonaamioita ja opetetaan senioreille Internetin käyttöä.


title: Helsingin Vasemmistoliitto

text: Vasemmistoliiton Helsingin osasto ja VASARA - vasemmiston sateenkaarirakastajat osallistuivat Helsinki Pride-kulkueeseen.


title: Helsingin Vasemmistoliitto

text: Kerran kuussa järjestettävällä Left Hooks -klubilla vasemmistolaiset DJ:t tanssittavat kaupunkilaisia punkin, dubstepin, indien ja diskon tahtiin . Lisäksi Helsingissä harjoittelee ja pelaa Etelä-Suomen Vasemmistonuorten jalkapallojoukkue Merihaan Betoni, jonka "[a]inoa vaatimus on, että nauttii jalkapallosta - huipputaidot tai aikaisempi pelikokemus eivät ole välttämättömiä". Ääri-kuoro harjoittelee viikoittain ja esiintyy tapahtumissa. Kuoro on esiintynyt muun muassa asunnottomien yössä, vappujuhlissa ja taiteiden yössä.


title: Helsingin Vasemmistoliitto

text: Helsingin vasemmistoliiton valtuustoryhmällä oma sivusto https://www.helsinginvasemmisto.fi/, jossa käsitellään Helsingin asioita monista eri näkökulmista.


title: Helsingin Vasemmistoliitto

text: Helsingin vasemmistoliiton piirissä on myös järjestetty muun muassa poliittisia työpajoja, kuten viikonlopun kestänyt perustulotyöpaja, jossa pohdittiin perustulon malleja ja sitä, kuinka perustulo saataisi Suomeen .


title: Helsingin Vasemmistoliitto

text: Helsingin piiri jakautuu 21 perusjärjestöön :


title: Aoxomoxoa

text: Aoxomoxoa on yhdysvaltalaisen Grateful Dead -yhtyeen kolmas studioalbumi.


title: Vasemmistoliiton Uudenmaan piirijärjestö

text: Vasemistoliiton Uudenmaan piirijärjestö on yksi Vasemmistoliiton 15 piirijärjestöstä. Vasemmistoliitolla on perusjärjestöjä 25 Uudenmaan kunnassa. Piiritoimisto sijaitsee Helsingissä, samassa osoitteessa kuin puolueen Helsingin piiri. Vasemmistoliiton listoilta on Uudellamaalla valittu kymmeniä kunnanvaltuutettuja ja yksi kansanedustaja.


title: The Historical Illuminatus Chronicles

text: The Historical Illuminatus Chronicles on kolmen romaanin sarja jonka Robert Anton Wilson kirjoitti yksin lisäykseksi Robert Shean kanssa kirjoittamansa Illuminatus! trilogian yhteyteen.


title: The Historical Illuminatus Chronicles

text: Kirjoihin kuuluvat "The Earth Will Shake" (1982) ISBN 1-56184-162-5, "Nature's God" (1991) ISBN 1-56184-164-1. Kirjoista oli tarkoitus muodostua viiden kirjan sarja, mutta Wilson ei eläessään ehtinyt kirjoittaa kuin kolme. Neljännen nimi piti olla "The World Turned Upside Down".


title: The Historical Illuminatus Chronicles

text: Sarja käsittelee "Illuminatus!" trilogian päähahmon, Hagbard Celinen esi-isän Sigismundo Celinen seikkailuja ja harharetkiä valistusajan Euroopan läpi.


title: Ronald Harwood

text: Ronald Harwood CBE (s. 9. marraskuuta 1934, Kapkaupunki, Etelä-Afrikka) on kirjailija.


title: Ronald Harwood

text: Harwood muutti Lontooseen 1951 tavoitteenaan teatteriura. Opiskeltuaan Kuninkaallisessa teatteriakatemiassa (RADA) hän liittyi Sir Donald Wolfitin johtamaan Shakespeare Companyyn. 1953–58 hän oli Wolfitin henkilökohtainen pukija ja kirjoitti myöhemmin kokemustensa pohjalta näytelmän "Pukija" ("The Dresser"). Hän on kirjoittanut myös elämäkerran: "Sir Donald Wolfit CBE: His life and work in the Unfashionable Theatre".


title: Ronald Harwood

text: Vuonna 1960 Harwood alkoi uuden uran kirjailijana ja on ollut varsin tuottelias, kirjoittaen näytelmiä, romaaneja ja tietokirjallisuutta . Hän on kirjoittanut myös elokuvakäsikirjoituksia, mutta useammin sovittanut olemassa olevia tekstejä valkokankaalle kuin luonut alkuperäiskäsikirjoituksia.


title: Ronald Harwood

text: Harwoodin tuotannossa toistuu usein teatteri-teema. "Pukijan" lisäksi hän on kirjoittanut useita teatterimaailmaan sijoittuvia näytelmiä: "After the Lions" (Sarah Bernhardtista), "Another Time" (pääosassa lahjakas pianisti) ja "Kvartetti" ("Quartet", ikääntyneistä oopperalaulajista). Hän on myös kirjoittanut teatterin historian "All the World is a Stage". Toinen Harwoodin kiinnostuksen kohde on toinen maailmansota, mistä kertovat elokuvat "Salamurha aamunkoitteessa" ("Operation Daybreak", 1975), "The Statement" (2003), "Pianisti" ("The Pianist", 2002) sekä hänen saman nimisestä näytelmästään tehty filmatisointi "Tapaus Furtwängler" ("Taking Sides", 2001). Kaksi jälkimmäistä perustuvat molemmat tositapahtumiin ja molempien elokuvien päähenkilöt ovat muusikoita.


title: Ronald Harwood

text: Harwood on tehnyt käsikirjoitukset elokuviin "Elämän oppitunnit" ("The Browning Version", 1994, pääosassa Albert Finney), "Being Julia" (2004, pääosissa Annette Bening ja Jeremy Irons) sekä Roman Polańskin ohjaamaan versioon "Oliver Twist"istä (2005, pääosassa Ben Kingsley).


title: Ronald Harwood

text: Ronald Harwood toimi Englannin Pen-klubin puheenjohtajana 1989–1993 ja Kansainvälisen PEN:in johtajana 1993–1997.


title: Helike

text: Helike (, ) oli antiikin aikainen kaupunki ja kaupunkivaltio ("polis") Akhaiassa Kreikassa. Kaupunki tuhoutui maanjäristyksen seurauksena vuonna 373 eaa. Se sijaitsi lähellä nykyistä Aigiáleian kunnan Rizómyloksen kylää.